Bujang Berani Iban II

Tusun Ke-58

Jeman perintah Raja Brooke Bujang Berani Iban selalu disebut Orang Putih ‘Iban fears no  tribes;  the most feared headhunting tribes & The Vikings of the East’.

Sir Malcom John MacDonald (Commissioner-General British For South East Asia) numbuhka sedadu Iban Trackers  1948 ti betuaika  Penghulu Jinggut  Anak Penghulu Atan ari Kapit, Sarawak.

Jeman Emergency Malaya, Bujang Berani Iban ti tebilang dikangauka orang indu, ‘Bujang Malaya’; sida tu mih dua pelatun Iban Trackers / Sarawak Rangers ti nyadi ‘1st Manchester Regiment &  1st Experimental Platoon taun 1953; 1st South East Asia Elite Force lalu nerima puji ari Sir Gerald Templer;  “World Best Fighters’.

Jeman Konfrontasi Malaysia-Indonesia, Presiden Soekarno mega nyebut, “Military Iban came uninvited, now go all tenteraku lost his life – a lot of divorced body and head. They were so fast that the human eye cannot see.”

MERUAN DIKENANG BELAMA: AGI IDUP AGI NGELABAN

Tracker Penghulu Jinggut Anak Penghulu Atan, endang dipilih chara ‘hand-picked’  Tuai  ‘Commissioner-General for South East Asia’ Malcom MacDonald nyadi tuai raban Iban Tracker ti keterubah dianjung ke Malaya sepengudah Perintah British di Malaya meri jaku gerah mensia mayuh pasal menua Malaya ti dituntung penusah dilanggar munsuh ‘Malayan Emergency’ bulan Ogos 1948. Maya nya Jinggut baru beumur 17 taun.  Maya nya, MacDonalad endang udah nemu iya endang tuai bansa Iban ti tebilang lalu dipelabaka ulih narit ati bala nembiak Iban bukai lalu mai sida nyadi Trackers. Maya nya ku Jinggut, ukai pengawa ti mudah mai bala nembiak nitihka iya nyadi sedadu Iban Trackers. Tambah mega mayuh bala nembiak Iban mayuh ti enggai ninggalka bini anak, apai indai sida  ba pengawa bumai betaun, betanam lada engau utai bukai. Maya nya iya diasuh MacDonald ngiga lalu mai 300 iku nembiak Iban nyadi sedadu Trackers, tang semina bulih 48 iku aja., ukai nembiak aja tang mayuh agi sida ke besai tuai. Taja pia, udah majak begigaka bala Iban ti sebelah menua bukai kelimpah ari sida di Kapit, iya pan mujur mai 200 iku ari menua Batang Lupar (Simanggang), nyengkaum Awang Rawing.

Maya Iban Trackers udah diberi tikas nyadi Sedadu British lalu diubah nyadi Sarawak Rangers taun 1953, lebih ari 1,000 Iban Trackers gawa di Malaya ngelaban sedadu Parti Komunis Malaya rambau ‘Malayan Emergency’ nya. Ari seribu iku nya semina 20 iku aja ti bebadi mati berani lalu 25 iku bakal.

Nikal ngenang pasal Jinggut tadi, iya mega bisi siku menyadi bujang berani ti  benama Pengghulu Nyanggau; siku ari kaban Komando Semut ti mati berani ngelaban sedadu Jipun. Nya mih kebuah Jinggut jampat nyadi orang besai tuai lalu nyadi Penghulu maya umur iya agi biak lalu nerima elaun $15 sebulan. Enti dikira baka duit RM kitai diatu berapa nya kini, jeman 1945 nya? Kenu ku aki inin kitai Iban jeman taun 1948 nya, semakau setail (tahil) semiba berega kurang ari 20 sen aja. Maya ti nyadi Iban Trackers taun 1948, iya nerima gaji $120 sebulan lalu elaun maya bisi patrol / operasyen $8 sehari. Kenu ku Tracker Jinggut, tetiap kali sida bejalai ngasu munsuh sebelah babas kampung, endang enda tau edan betemu enggau sedadu Komunis Malaya. Iya empu mega suah betemu enggau munsuh di menua Kampar, Perak; lalu nya mih maya platun iya diserang munsuh enggau nyenyit. Nasit ga umur agi panjai, iya mujur ngidupka diri lebuh ti terejun ari kerita trak sida. Sekumbang ti nyadi sedadu Iban Trackers, Pengghulu Jinggut  nerima mayuh midul berani nyengkaum  QMC & OBE ari Perintah British. Udah ti ngetu nyadi sedadu Iban Trackers, iya pulai ke rumah panjai di menua iya empu di Kapit lalu dipadu nyadi Temenggong; lalu udah nya menang bepilih nyadi ‘Member of Parliament’ (MP) ke nengeri Sarawak dua penggal (10 taun) lalu nerima pangkat Dato’.

PW II (B) SENGALANG ANAK UYANG

Sengalang Anak Uyang enggau Awang Raweng sama bela nyereta Iban Tracker  kena 1 Januari 1951. Asal penatai Sengalang nya ari Rumah Joh, Sungai Mujung, Kapit. Iya seiku ari orang ti mai pulai rangkah tulang 21 iku Iban Trackers ke Sarawak. Sida Iban Trackers ti bukai kala begulai enggau iya gawa iya nya Nyambik Anak Pasang enggau Entap Anak Tulu.

Maya sida nginau munsuh di Jalai Jelapang, Malaya  kena 10 Jun 1958, Sengalamg seduai Nyambik bejalai enda jauh ari pangan diri. Maya nya sida diuluka sedadu British ti benama Mejar Bruce Mary. Lebuh ti nginau munsuh maya nya, enda mukai-mukai sida diserang ngenyit lalu iya ninga Nyambik nyerauh udah ti kena timbak munsuh kena dada lalu mati dia. Meda Nyambik udah kena, Sengalang, Mejar Bruce  enggau dua iku kaban iya ti bukai pan ngagai lalu nimbak gerila komunis nya. Sida mujur munuh tiga iku ari bala komunis ti ditimbak sida nya tadi.

TRACKER JUA ANAK LANGKAU

Steven Jua Anak Langkau seiku ari Iban Trackers /Sarawak Rangers. Iya suah enggau sedadu British nyidi bekau gerila komunis jeman Emergency Malaya 1948-1958. Taun 2016 umur iya lebih ari 80 taun tang agi  regas.

NIANG PW II  INDANG ANAK ENGKASAN

Asal menua Niang PW II  Indang Anak Engkasan nya ari Rumah Lankau, Sungai  Bena, Sut, Balleh. Iya nyereta Sarawak Rangers kena 21 April 1962  nyentuk  ke  raban sedadu nya dibali nyadi  Malaysian Rangers  31 Mei 1965. Iya pinchin 1992.

Sekeda ari cherita tu ngasuh iya tebilang laban maya nya iya nguluka seraban Rangers Malaysia ngasu gerila komunis di Sibu kena  20 Mei 1972.  Indang mujur bedengah lima iku komunis lalu dua iku da munsuh ti bukai kena dengah nembiak iya. Kelimpah midul Panglima Gagah Berani (PGB), Indang mega nerima midul  Pingat Pangkuan Negara (PPN), Pingat Perkhidmatan Am (PPA), Pingat Perkhidmatan Setia (PPS) sereta Pingat Jasa Malaysia (PJM). Indang ninggalka dunya tu maya umur iya 71 taun di Hospital Besai Kuching (HUS) kena 16 Ogos 2012.

(Betampung ba Tusun Ke-59  minggu nyin ila)

Nya mih kenang lansa pasal penusah enggau ‘perjuangan rayat di menua pesisir / menua ulu di nengeri Sarawak tegal ari kachau bala komunis PARAKU enggau Parti Komunis Sarawak, Pasukan Gerila Rakyat Sarawak (PGRS) @ Sarawak People’s Guerilla Force – SPGF’.  Udah tu, penulis nguji deka ngiga sekeda ari sedadu Border Scouts, Police Field Force enggau Malaysia Ranger ti mujur malas uti bunuh munsuh menua Sarawak nya kenyau ari taun 1963 ngagai 1980. Sekeda artikel ti ditulis bansa bukai bisi limpang mimit lalu kekadang enda datai ba menalan. Taja pia, artikel tu ukai ga tau nyadi kereban akademik ba sekula, semina tau nyadi kenang jerita tuai Iban. Enti nganti bansa bukai mantai, sigi enda, enti ukai kitai empu sapa; enti enda diatu kemaya?  Enti ‘diizin’ Petara cherita tu deka ditulis baru ba bup Bujang Berani Iban, Edisyen Kedua. Sebedau nya, manah amat enti bala pemacha ulih meri komen ‘kritikan’ ambika ulih diadu baru. Engka bala pemacha bisi utai tanya tauka deka ngirum gambar ti releven ngagai aku tau giga aku ba lumur WhatsApp tu: 013 8325146 / tauka emel: harry.usup55@gmail.com

Oleh HARRY USUP UMBAR

See author's posts


Fasa 2 BPR dibayar mulai 7 Mei

KUALA LUMPUR: Meskipun tidak dapat pulang beraya di kampung, Bantuan Prihatin Rakyat (BPR) yang akan diberikan mulai Jumaat ini sedikit sebanyak dapat menceriakan sambutan raya tahun ini.

Sebelum ini Fasa 1 BPR berjumlah RM1.93 bilion telah dibayar kepada 8.4 juta penerima dari 24 Februari sehingga 1 April 2021.

Kini, Fasa 2 BPR menyusul untuk memanfaatkan jumlah penerima yang sama,merangkumi 3.6 juta isi rumah, sejuta juta warga emas (bujang/tiada pasangan) dan 3.8 juta individu bujang.

Menteri Kewangan, Tengku Datuk Seri Zafrul Tengku Abdul Aziz (gambar) berkata, mereka akan menerima bayaran secara berperingkat mulai 7 Mei ini melibatkan peruntukan berjumlah RM2.75 bilion.

“Peningkatan peruntukan adalah berikutan penambahbaikan kadar bayaran kepada penerima.

“Jika dahulunya penerima dari kategori isi rumah menerima RM300 dan penerima bujang menerima RM150, kini pembayaran kepada penerima adalah di antara RM150 hingga RM600, berdasarkan kelayakan setiap penerima,” katanya dalam kenyataan semalam.

BPR adalah inisiatif bantuan langsung yang diumumkan kerajaan di dalam Belanjawan 2021, bagi memanfaatkan golongan B40.

Semakan status kelulusan BPR boleh dibuat mulai 7 Mei 2021 melalui pautan

Tengku Zafrul berkata, bagi memastikan program BPR disasarkan kepada mereka yang benar-benar layak, tempoh permohonan rayuan akan dibuka mulai 15 hingga 30 Jun 2021.

Katanya, dengan adanya proses rayuan ini, sebahagian daripada mereka yang telah ditolak permohonannya masih diberi peluang untuk mengemukakan rayuan berserta dokumen yang berkaitan untuk disemak semula oleh Lembaga Hasil Dalam Negeri (LHDN).

Menurut beliau, dengan mengambil kira pembayaran Fasa 1 dan Fasa 2 BPR, jumlah bantuan kewangan yang telah disalurkan kepada hampir 8.4 juta penerima BPR adalah sebanyak RM4.68 bilion.

Mengimbas kembali, Bantuan Prihatin Nasional (BPN) 2.0 berjumlah RM1.91 bilion kepada golongan B40 juga telahpun dibayar mulal 21 Januari 2021.

“Oleh itu, setakat Mei 2021, jumlah keseluruhan bantuan langsung kerajaan (merangkumi BPN2.0 dan BPR Fasa 1 dan 2) yang telah dan akan disalurkan adalah berjumlah RM6.59 bilion.

“Ini membuktikan kerajaan sentiasa komited untuk memastikan bantuan yang diperuntukkan sampai kepada mereka yang disasarkan bagi menjamin kesejahteraan rakyat,” katanya.- DagangNews.com

See author's posts


Tahan azab hampir dua jam

SARATOK: Seorang lelaki
menahan sakit hampir dua jam selepas dua bentuk cincin tersekat di jari
telunjuk kanan dan membengkak sebelum datang ke Balai Bomba dan Penyelamat
(BBP) Saratok untuk mendapatkan bantuan, semalam.

Ketua Balai Bomba
Saratok, PPgB Nazry Mohamat berkata, lelaki yang berasal dari Kampung Hilir
Kabong itu bertindak datang sendiri ke BBP Saratok dan meminta anggota bomba
memotong cincin yang tersekat di jari telunjuk kanan beliau.

“Tindakan operasi
yang dilakukan oleh anggota bomba adalah dengan melaksanakan tindakan kecemasan
menggunakan ‘Ring Cutter’ untuk memotong cincin yang tersekat di jari mangsa.

“Jari mangsa sudah
membengkak dan kembang jadi pada mulanya agak sukar juga kerana anggota kami
perlu berhati-hati takut akan menyebabkan kecederaan lain yang lebih serius.

“Operasi memotong cincin
bermula pukul 12.12 tengah hari.

“Alhamdulillah… cincin
dapat dipotong dalam tempoh lapan minit selepas itu dan selamat,” ujarnya.

Sebaik cincin berjaya
dipotong dan dikeluarkan dari jari, mangsa seterusnya dirujuk ke Hospital
Saratok untuk mendapat rawatan lanjut.

See author's posts


Panik lihat ular sawa lingkar pokok pisang

SIMANGGANG: Sebuah keluarga dari Kampung Muhibbah di sini panik setelah mengesan kehadiran seekor ular sawa batik di kediaman mereka di Kampung Muhibbah di sini pada malam Khamis lepas.

Pegawai Angkatan Pertahanan Awam Malaysia (APM) Daerah Sri Aman, Kapten (PA) Siti Huzaimah Ibrahim berkata, kehadiran haiwan liar berkenaan dikesan oleh salah seorang ahli keluarga ketika sedang berada di ruang dapur rumah.

“Ketika berada di dapur, pengadu memberitahu terlihat benda sedang berlingkar di sebalik pokok pisang belakang rumahnya sebelum mendapati benda berkenaan sebenarnya adalah seekor ular sawa batik.

“Disebabkan panik, pengadu segera menghubungi kami sekitar jam 8.41 malam dengan tiga orang petugas APM segera dikerah ke kediaman bagi menangkap ular sawa batik tersebut dalam kadar segera,” kata Siti.

Ular sawa batik sepanjang 12 kaki berkenaan kata beliau berjaya ditangkap menerusi kaedah menjerut dengan haiwan liar itu segera dibawa pulang oleh para petugas ke bilik operasi APM di sini untuk dikurung.

“Ular sawa batik berkenaan akan diserah kepada Jabatan Perhilitan bagi tujuan tindakan lanjut dan kami menasihat orang ramai agar tidak mengambil menangkap haiwan liar di kawasan mereka tidak memiliki kemahiran tertentu,” jelasnya.

Beliau turut memuji tindakan pantas keluarga tersebut dalam melapor kehadiran ular sawa batik itu kepada pihaknya kerana ia mungkin boleh mendatangkan risiko serangan terhadap mereka jika haiwan liar itu dibiar begitu sahaja di belakang rumah.

“Segera hubungi pihak APM Daerah Sri Aman di talian 083-320973 jika mereka mengesan kehadiran haiwan liar atau serangga berbisa di kediaman masing-masing,” nasihat Siti kepada orang ramai di sini.

See author's posts


Petanda awal gelombang kedua Covid-19

KUCHING: Dua kes baharu positif Covid-19 yang dicatatkan di Daerah Kuching pada Jumaat adalah petanda awal akan berlaku gelombang kedua, kata Menteri Muda Kerajaan Tempatan dan Perumahan Dr. Annuar Rapa’ee.

Menteri Muda Pendidikan, Sains dan Penyelidikan Teknologi itu berkata demikian dalam catatan di laman Facebooknya kelmarin mengulas mengenai dua kes positif Covid-19 dilaporkan di Kuching pada Jumaat lalu yang melibatkan penularan tempatan kerana tiada sejarah perjalanan ke luar negara.

“Dua kes baharu di kalangan warga tempatan di Kuching menunjukkan kita masih belum berjaya mengalah Covid-19.

“Sesiapa yang berpendapat Covid-19 tidak akan merebak semula dan kita boleh lupa menjaga kesihatan adalah suatu kesilapan besar,” tegasnya.

Tambahnya, banyak negara lain terpaksa melaksanakan semula Perintah Kawalan Pergerakan (PKP) kerana telah berlaku gelombang kedua.

“Dua kes baharu di Kuching itu adalah petanda awal akan berlakunya gelombang kedua,” ujarnya.

Sementara itu, semalam (Sabtu) Sarawak turut merekodkan dua kes positif Covid-19 juga di Daerah Kuching dengan salah satu kes melibatkan kematian dan satu kes import iaitu kes balik dari United Kingdom.

See author's posts


Malaysia boleh dilanda gelombang ketiga Covid-19

PUTRAJAYA: Gelombang ketiga pandemik Covid-19 bakal melanda Malaysia sekiranya rakyat terus alpa daripada mematuhi Prosedur Operasi Standard (SOP), seperti pemakaian pelitup muka dan penjarakan sosial yang ditetapkan kerajaan.

Ketua Pengarah Kesihatan Datuk Dr Noor Hisham Abdullah berkata pertambahan kluster-kluster baharu boleh menjadi punca pertambahan mendadak kes jika tidak dikawal penularannya dengan sebaik mungkin.

“Tsunami (Covid-19)? Kemungkinanya kalau rakyat Malaysia tak patuh SOP. Tindakan pencegahan lebih penting.

“Kluster baharu ibarat sebagai bara yang sedang membakar, dan kalau kita tidak patuh SOP ibaratnya kita ini sebagai bahan api, jadi jika bara berjumpa dengan bahan api maka merebak menjadi satu kebakaran yang besar iaitu kes akan meningkat secara mendadak,” katanya dalam sidang media harian Covid-19 di sini,semalam.

Beliau berkata KKM telah merekodkan 120 kes baharu pada minggu epid ke-30, iaitu dari19 Julai hingga 25 Julailepas) dan ini menjadi kebimbangan sekiranya kes baharu terus mencatatkan peningkatan.

“Kalau 2,000 ke 3,000 kes dalam tempoh seminggu, hospital kita akan sesak dan tiada kemampuan untuk merawat pesakit dan pada masa itu kawalan kita akan tertumpu kepada hospital sahaja.

“Tetapi sekarang di peringkat awal (kita masih) boleh kawal dengan mengamalkan SOP seperti memakai pelitup muka dan penjarakan sosial, kedua-dua cara ini telah terbukti dapat memutuskan rantaian jangkitan antara 60 ke 70 peratus.

“Kita ada masa dan ruang yang tipis untuk memutuskan rantaian dan yang pasti kalau kita boleh patuh pada SOP, kehidupan harian kita boleh berjalan dengan biasa,” katanya.

Gelombang pertama Covid-19 di Malaysia adalah menerusi pelancong dari China awal tahun ini, manakala gelombang kedua merupakan kes diimport.

Sementara itu ketika ditanya tentang pemakaian pelitup separuh muka yang dibuat daripada kain satu atau dua lapis, Dr Noor Hisham berkata ia tidak efektif dalam membantu daripada dijangkiti wabak itu.

Beliau berkata Pertubuhan Kesihatan Sedunia (WHO) telah mengeluarkan panduan bahawa ia mestilah menggunakan material bersifat hidrofilik dan hidrofobik bagi mengelakkan daripada jangkitan Covid-19.

“KKM tidak menggalakkan penggunaan face mask single layer, non-medical face mask kena ada tiga lapisan. Kalau nak guna pelitup muka dari jenis kain, kena pastikan ia tiga lapis.”Kita sedang meninjau untuk menyediakan pelitup muka kepada golongan memerlukan seperti B40,” katanya.– Bernama

See author's posts


Tanjak rezeki buat guru silat

JITRA: Dua guru silat hanya mengambil masa kira-kira dua minggu untuk mempelajari teknik pembuatan tanjak yang berkualiti dan kini kedua-dua mereka sudah tidak menang tangan untuk menyiapkan tempahan yang diterima daripada pelanggan.

Nor Heryhelmi Saibon, 40, berkata dia bersama rakannya Mohd Nahar Faizal Yahya Arif, 34, mengajar seni silat di beberapa buah sekolah di tiga daerah di negeri ini dan mengambil peluang mempelajari teknik membuat tanjak ketika Perintah Kawalan Pergerakan (PKP) bermula Mac lalu.

“Kami mengajar silat di sekolah di Kubang Pasu, Padang Terap dan Kota Setar, tapi masa PKP kami tidak dapat mengajar dan perlu mencari pendapatan baharu, jadi dengan masa yang terluang timbul idea untuk belajar cara buat tanjak dan menjualnya,” katanya ketika ditemui di sini, semalam.

Menurut Nor Heryhelmi, dia mempelajari teknik pembuatan tanjak daripada ibunya yang memiliki kemahiran menghasilkan tanjak jenis ‘Dendam Tak Sudah’ selain turut mendapatkan pandangan daripada kenalannya yang juga seorang guru silat.

Katanya, dia dan Mohd Nahar Faizal turut menonton video di Youtube untuk mempelajari pelbagai teknik yang digunakan pembuat tanjak lain bagi mendalami kemahiran mereka.

“Dengan melihat di Youtube, kami cuba menghasilkan tanjak dengan kain songket atau kain hitam sehingga ia menjadi,” katanya yang turut berharap busana kepala yang menjadi warisan Melayu itu tidak hilang ditelan zaman.

Menurut Nor Heryhelmi, sejak Mac lalu sebanyak 30 unit tanjak yang ditempah pelanggan telah disiapkan dan kini 50 lagi tempahan diterima daripada pelanggannya yang mahu menggayakan hiasan itu sempena Hari Raya Aidiladha dan sambutan Hari Kebangsaan tidak lama lagi.

“Dalam sehari kami dapat siapkan tiga unit dan dijual antara RM55 hingga RM85 seunit mengikut jenis kain, sama ada songket atau kain batik bercorak, tanjak untuk kanak-kanak dan bayi juga kami buat jika ada permintaan,” katanya.

Nor Heryhelmi berkata, antara jenis tanjak yang dihasilkannya termasuk Adie Guru, Balong Raja, Dang Selembu, Nakhoda Trong, Dendam Layar, Bahtera Hitam, Sisir Panglima, Pancung Tak Bertanya, Helang Menyongsong Angin, Helang Menyongsong Langit, Naga Sari dan Ayam Patah Kepak. – Bernama

See author's posts


KPDNHEP rampas 1,357 liter diesel

MIRI: Kementerian Perdagangan Dalam Negeri Dan Hal Ehwal Pengguna（KPDNHEP) Cawangan Miri  merampas 1,357 liter diesel yang dipercayai cuba diseleweng susulan pemeriksaan ke atas sebuah pikap di sebuah stesen minyak di Lambir di sini, semalam.

Dalam kejadian 2.00 petang itu, pemandu kereta tersebut ditahan ketika leka mengisi minyak di stesen berkenaan ke dalam tong drum.

Ketua KPDNHEP Cawangan Miri Joe Azmi Jamil, hasil pemeriksaan ke atas sebuah kereta jenis Toyota Hilux trak pikap（single cap）menemukan lima tong drum berwarna biru yang mengandungi diesel.

“Pemandu kereta  itu gagal mengemukakan sebarang dokumen kebenaran memiliki bahan api tersebut.

“Susulan itu semua diesel dan kenderaan dianggarkan sejumlah RM52,471.39 dirampas untuk tindakan lanjut, “katanya menerusi satu kenyataan semalam. Kes itu disiasat di bawah Akta Kawalan Bekalan 1961.

Oleh Liong Chai Ling

See author's posts


Piala Dunia: Perancis bakal jadi halangan England

DOHA: Harry Kane memuji kejayaan England melangkah ke suku akhir Piala Dunia 2022 selepas menjaringkan gol pertamanya dalam kejohanan itu ketika menewaskan Senegal 3-0 di pusingan 16 terakhir, sebentar tadi.

Skuad Three Lions memenangi perlawanan kalah mati dalam tiga kejohanan utama berturut-turut buat kali pertama untuk membentuk pertembungan menarik menentang juara bertahan, Perancis di peringkat lapan terakhir, Ahad ini.

“Perlawanan kalah mati tidak pernah mudah. Kami mempamerkan kematangan yang hebat melalui kejohanan itu,” kata Kane kepada ITV selepas dia kini hanya satu gol di belakang rekod Wayne Rooney yang mengumpul 53 jaringan untuk England.

“Mentaliti berada pada tahap terbaik dari awal dan kami mengambil peluang apabila ia hadir.”

Pada usia 29 tahun, Kane adalah salah seorang pemain senior dalam skuad Gareth Southgate ketika pemain muda Jude Bellingham, Phil Foden dan Bukayo Saka sekali lagi menunjukkan persembahan terbaik mereka.

Saka menjaringkan gol ketiganya dalam kejohanan kali ini manakala Foden menyumbang dua bantuan gol dan Bellingham terbabit dalam dua gol pembukaan.

“Ketiga-tiga mereka memainkan peranan besar dalam jaringan itu. Kami mempunyai skuad gabungan pemain muda dan berpengalaman dan satu lagi kemenangan di pusingan kalah mati,” tambah Kane.

“Selama bertahun-tahun ia bukan mudah untuk England, jadi untuk melakar kemenangan 3-0 adalah malam yang sangat hebat.”

Perancis akan menjadi ujian yang lebih sukar terhadap hasrat England untuk memenangi kejohanan utama pertama sejak 1966.

Kylian Mbappe berada dalam prestasi yang menakjubkan bersama Les Bleus apabila dia menjaringkan dua gol dalam kemenangan 3-1 ke atas Poland untuk mendahului senarai penjaring terbanyak dalam kejohanan itu dengan lima gol. – AFP

See author's posts


Agong rasmi istiadat pembukaan Penggal Kedua Parlimen ke-15

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah hari ini berkenan berangkat merasmikan istiadat pembukaan Mesyuarat Pertama Penggal Kedua Parlimen ke-15.

Turut berangkat ke istiadat itu, Raja Permaisuri Agong Tunku Hajah Azizah Aminah Maimunah Iskandariah.

Keberangkatan tiba Seri Paduka berdua pada 10.00 pagi di Dataran Parlimen disambut Perdana Menteri Datuk Seri Anwar Ibrahim dan isteri Datin Seri Dr Wan Azizah Wan Ismail.

Turut menyambut keberangkatan tiba baginda, Timbalan Perdana Menteri Datuk Seri Dr Ahmad Zahid Hamidi dan Datuk Seri Fadillah Yusof, Yang Dipertua Dewan Negara Tan Sri Dr Rais Yatim serta Yang Dipertua Dewan Rakyat Datuk Johari Abdul.

Al-Sultan Abdullah dan Tunku Azizah kemudian diiringi ke Penterana Diraja dan menerima sembah ‘Hormat Diraja’ oleh pasukan Kawalan Kehormat Utama daripada Batalion Pertama Rejimen Askar Melayu Diraja.

Bendera Yang di-Pertuan Agong dikibarkan, diikuti tembakan meriam 21 das serentak dengan lagu Kebangsaan ‘Negaraku’ dimainkan.

Al-Sultan Abdullah kemudian memeriksa pasukan Kawalan Kehormat Utama dan seterusnya baginda berangkat semula ke Penterana Diraja dan menerima sembah ‘Hormat Diraja’ kali kedua, sebelum lagu Kebangsaan ‘Negaraku’ dimainkan sekali lagi.

Selesai istiadat berkenaan, Al-Sultan Abdullah dan Tunku Azizah diiringi ke Bilik Rehat Diraja di bangunan Parlimen sebelum ke sidang Dewan Rakyat untuk menyampaikan Titah Diraja.

Mengikut takwim di laman rasmi Parlimen, persidangan Dewan Rakyat akan berlangsung mulai hari ini hingga 30 Mac dan diikuti persidangan Dewan Negara pada 21 Mac hingga 6 April.

Belanjawan 2023 dijadual dibentangkan Anwar yang juga Menteri Kewangan di Parlimen pada 24 Februari ini. – Bernama

See author's posts


882 projek hijau bernilai RM3.66 bilion diluluskan

KUALA LUMPUR: Sebanyak 882 projek hijau bernilai RM3.66 bilion dan tujuh perkhidmatan hijau bernilai RM21.9 juta telah diluluskan oleh Lembaga Pembangunan Pelaburan Malaysia (MIDA) pada 2021.

Menteri Alam Sekitar dan Air, Datuk Seri Tuan Ibrahim Tuan Man berkata, projek-projek tersebut merangkumi pelaburan dalam subsektor penjanaan tenaga boleh baharu, bangunan hijau serta pengurusan sisa.

“Perkembangan pesat sektor teknologi hijau akan melonjakkan pertumbuhan Keluaran Dalam Negara Kasar (KDNK) negara, sekali gus mewujudkan peluang pekerjaan baharu yang berkualiti tinggi kepada rakyat.

“Ini akan menyumbang kepada peningkatan kualiti hidup dan kelestarian alam sekitar di Malaysia dalam jangka panjang, dan akan menjamin kemakmuran Keluarga Malaysia pada masa hadapan,” katanya.

Beliau berkata demikian dalam ucapan pada majlis perasmian Pameran dan Persidangan Produk Eko dan Teknologi Hijau Antarabangsa Malaysia (IGEM) 2022 di sini, hari ini.

Tuan Ibrahim berkata, bagi memacu pertumbuhan dan pelaburan baharu dalam sektor teknologi hijau, kerajaan telah mengumumkan beberapa insentif di bawah Bajet 2023, antaranya menambah baik Skim Pembiayaan Teknologi Hijau (GTFS) dengan menaikkan nilai jaminan kepada RM3 bilion sehingga 2025 serta penambahbaikan insentif membabitkan sektor kenderaan elektrik (EV) dan sektor sisa.

Kerajaan turut melanjutkan tempoh permohonan insentif Elaun Cukai Pelaburan Hijau (GITA) dan Pengecualian Cukai Pendapatan Hijau (GITE) hingga 31 Disember 2025 dengan menambah baik tempoh galakan daripada tiga tahun kepada lima tahun bagi aktiviti hijau yang layak, contohnya aktiviti solar berserta Sistem Simpanan Tenaga Bateri.

Selain itu, tempoh pengecualian duti import dan eksais ke atas EV jenis import sepenuhnya (CBU) turut dilanjutkan sehingga 31 Disember 2024, katanya.

Sementara itu, Tuan Ibrahim dalam satu kenyataan berkata, IGEM 2022 yang menyediakan lebih 300 reruai pameran, dijangka menerima kehadiran 30,000 pelawat dan prospek pelaburan sebanyak RM3 bilion.

Sebanyak 15 sesi persidangan akan diadakan melibatkan 30 penceramah dan sembilan rakan persidangan serta wakil dari 30 negara termasuk Taiwan, China, Belanda, Kanada, Korea, Singapura dan Austria. – Bernama

See author's posts


Kereta Perodua Alza hangus 80 peratus dalam kebakaran

KUCHING: Sebuah kereta Perodua Alza terbakar pagi tadi di Kampung Sejiram.

Jurucakap Pusat Gerakan Operasi Bomba Sarawak berkata, pihaknya telah menerima panggilan kecemasan sekitar 2.42 pagi.

Anggora Balai Bomba dan Penyelamat (BBP) Kota Samarahan dikerahkan ke lokasi kejadian sejurus menerima panggilan kecemasan.

“Kebakaran telah memusnahkan 80 peratus kereta kereta terbabit.

“Kebakaran berjaya dipadam hasil tindakan pantas tuan rumah menggunakan dua unit alat pemadam api jenis debu kering sebelum tibanya pihak Bomba.

“Akibat kebakaran tersebut, kereta Perodua Aruz telah terbakar di bahagian tayar belakang sebelah kiri,” katanya dalam satu kenyataan hari ini.

Tambahnya, punca kebakaran dan kerugian masih dalam siasatan.

Oleh NICKELYSON LAKUN

See author's posts


Cadangan bina ‘Terminal Makanan Sarawak’

KUCHING: Kerajaan Sarawak mengkaji cadangan untuk membina ‘Terminal Makanan Sarawak’ berteknologi tinggi di beberapa lokasi di seluruh negeri.

Timbalan Ketua Menteri, Datuk Amar Douglas Uggah Embas mengumumkan Terminal Makanan Sarawak itu merupakan pasar borong bagi hasil pertanian dan makanan tempatan.

Uggah berkata, terminal tersebut nanti akan menjadi pusat sehenti bagi para petani, nelayan, penternak dan pengusaha tempatan menjual hasil tani dan makanan yang dikeluarkan oleh masing-masingnya.

“Baru-baru ini Uggah memberitahu beliau menerima kunjungan daripada sebuah kumpulan Koperasi Pertanian bagi menyampaikan keadaan semasa sektor hasil pertanian kepadanya.

“Dalam pertemuan itu, mereka memberikan beberapa cadangan termasuk pembinaan pasar borong seperti di Selayang, Selangor dan kita mengalu-alukan cadangan ini,” katanya.

Uggah yang juga Menteri Pemodenan Pertanian, Tanah Adat dan Pembangunan Wilayah berkata demikian ketika menyempurnakan Hari Integriti Kementerian Pemodenan Pertanian, Tanah Adat dan Pembangunan Wilayah di sebuah hotel terkemuka semalam.

Uggah mengakui pihaknya akan mengemukakan cadangan tersebut kepada Kerajaan Sarawak untuk tujuan kajian kos dan lokasinya.

“Saya harapkan dalam masa seminggu dua ini kumpulan Koperasi Pertanian itu akan menyerahkan kertas kerja cadangan untuk diserahkan kepada kerajaan negeri pada hujung bulan ini,” ujarnya.

Merancang pasar borong tersebut akan dilengkapi teknologi terkini dan canggih, Uggah yakin pasaran pasar itu nanti berupaya menembusi pasaran global.

“Oleh itu sokongan dari sektor swasta juga amat dialu-alukan iaitu dari segi bantuan isentif diberikan kepada para usahawan dan pengusaha tani dan makanan,” ujarnya.

Kerjasama daripada sektor swasta kata Uggah, bakal merancakkan ekonomi pertanian dan makanan malah objektif kerajaan untuk menjadikan terminal itu hab pasaran hasil pertanian dan makanan di Sarawak berjaya.

Pada majlis itu, Uggah menyaksikan lafaz ikrar anti rasuah dan integriti oleh warga kerja MANRED.

See author's posts


95 peratus patuhi PKP

KUCHING: Secara keseluruhan Sarawak berada di dalam keadaan selamat dan
terkawal dengan kadar pematuhan Perintah Kawalan Pergerakan (PKP) di seluruh
negeri adalah 95 peratus.

Timbalan Ketua Menteri dan Pengerusi Jawatankuasa Pengurusan Bencana Negeri
(JPBN) Datuk Amar Douglas Uggah berkata, bagaimanapun, tahap pematuhan itu
perlu ditingkatkan melalui peningkatan pemantauan dan kawalan terutama di
kawasan yang diisytiharkan zon merah.

“Hari ini sudah masuk hari ke-15 tempoh PKP, Polis Diraja Malaysia (PDRM) melaporkan
95 peratus rakyat Sarawak mematuhinya.

“Semalam polis telah menangkap 36 orang di Sarawak kerana melanggar PKP.
Manakala 67 orang telah dituduh di Mahkamah pada 31 Mac lalu,” katanya pada
sidang media selepas mempengerusikan mesyuarat harian Jawatankuasa Pengurusan
Bencana Negeri (JPBN) di Wisma Bapa Malaysia, semalam.

Tangkapan semalam, katanya, mengikut daerah menyaksikan Miri mencatatkan
kes tertinggi dengan 10 tangkapan, diikuti Sibu (7), Kuching dan Padawan
masing-masing (6), Lubok Antu (3), Song (2), Kota Samarahan (1), dan Marudi
(1).

“Manakala pecahan bagi pertuduhan mengikut daerah menyaksikan Kuching
tertinggi dengan 30 orang, Miri (11), Bintulu (6), Sibu, Padawan dan Bau
masing-masing (5), Limbang (3), Lawas (1), dan Lubok Antu (1),” ujarnya.

Menjawab pertanyaan pemberita adakah Sarawak sudah bersedia untuk sebarang
kemungkinan gelombang ketiga Covid-19, Uggah berkata Kerajaan Negeri berharap
tiada gelombang ketiga.

“Sebab itulah Majlis Keselamatan Negara (MKN) telah menklasfikasikan Sarawak
kepada tiga zon.

“Dengan itu, kita akan melakukan beberapa strategi termasuk memperketatkan
PKP terutamanya di zon merah bagi membendungn penularan wabak ini.

“Ini kerana kita mahu memutuskan rantaian wabak daripada masuk ke kawasan
zon hijau.  Inilah sebab mengapa larangan
pergerakan antara daerah adalah sangat penting,” tegasnya.

Jelasnya, program seperti nyahkuman dan sekatan pergerakan dilaksanakan
antara strategi penting.

“Di Kuala Lumpur, mereka juga telah memutuskan bahawa terdapat
beberapa kawasan yang memerlukan Perintah Kawalan Pergerakan Diperketatkan
(PKPD) supaya apa yang berlaku di sana tidak merebak ke kawasan luar.

“Itu juga mengapa pematuhan ketat Perintah Kawalan Pergerakan (PKP)
antara daerah adalah penting,” jelasnya.

Uggah juga mendedahkan kerajaan negeri kini mempunyai kapasiti untuk
melakukan 2,000 ujian Covid-19 setiap hari di Kuching dan akan diikuti Sibu dan
Miri.

“Dalam erti kata lain, keupayaan untuk menguji pesakit telah meningkat
dengan ketara dan kami menyeru orang ramai yang mempunyai hubungan langsung
dengan kes positif Covid-19 untuk melakukan saringan dan tidak menunggu
sehingga gejala timbul.

“Di Kompleks Belia dan Sukan, kita mempunyai
kawasan untuk pesakit yang mempunyai gejala dan tanpa simptom, dan berharap
semua orang akan memainkan  peranan
mereka,” tegasnya.

See author's posts


Toh Puan Raghad serah bantuan pada Majlis Jalinan Kasih

KUCHING: Isteri Yang Di-Pertua Negeri Sarawak, Toh Puan Datuk Patinggi Raghad Kurdi Taib semalam menyerahkan sumbangan kepada golongan memerlukan dalam program Majlis Jalinan Kasih Tahun Baharu Cina di Dewan Perniagaan Batu 7 dan Gelanggang Bola Keranjang, SJK Chung Hua, Batu Kitang di sini.

Penyerahan bantuan berbentuk sumbangan wang tunai dan bantuan makanan kering ini melibatkan 100 penerima iaitu 50 penerima dari penduduk di kawasan Dewan Undangan Negeri (DUN) N.12 Kota Sentosa manakala 50 penerima berikutnya dari DUN N.13 Batu Kitang.

Majlis Jalinan Kasih Tahun Baharu Cina ini merupakan hasil idea Toh Puan Raghad sendiri yang bergiat secara aktif dalam menyalurkan sumbangan kepada golongan yang memerlukan.

Turut hadir pada majlis itu adalah ADUN Kota Sentosa, Wilfred Yap Yau Sin, ADUN Batu Kitang Lo Khere Chiang, Datin Siti Shorgayah Ahmad Zaidin dan Setiausaha Tetap Kementerian Pembangunan Wanita, Kanak-Kanak dan Kesejahteraan Komuniti, Noriah Ahmad.

Oleh SHAHRUL QAIZAT

See author's posts


Batal lesen kelab malam,pub ingkar PKPP

PUTRAJAYA: Pemilik kelab malam dan pub yang beroperasi tanpa kebenaran dalam tempoh Perintah Kawalan Pergerakan Pemulihan (PKPP) bakal berdepan tindakan tegas termasuk dihadapkan ke mahkamah dan pembatalan lesen operasi, kata Menteri Kanan (Kluster Keselamatan) Datuk Seri Ismail Sabri Yaakob.

Beliau berkata, subsektor itu masih dikategorikan sebagai aktiviti yang dilarang sepanjang PKPP dan tindakan boleh diambil menurut Akta Pencegahan dan Pengawalan Penyakit Berjangkit 1988.

Susulan tangkapan individu ingkar PKPP bagi kesalahan aktiviti di kelab malam dan pub meningkat, Polis Diraja Malaysia akan melibatkan pihak berkuasa tempatan (PBT) dalam semua serbuan dan pemeriksaan ke atas premis berkenaan, katanya dalam sidang media perkembangan PKPP di sini semalam.

“Sekiranya ada tangkapan dalam serbuan di kelab malam dan pub tanpa penglibatan PBT, senarai premis terbabit  akan diserahkan kepada PBT,” katanya lagi. – Bernama

Beliau berkata tindakan itu bagi membolehkan pembatalan lesen operasi premis terbabit.

Langkah ini dilihat perlu kerana masih ada   pemilik pub dan kelab malam yang berdegil dan beroperasi tanpa kebenaran  sekalipun tahu aktiviti perniagaan tersebut masih dilarang, katanya.

Terdahulu, beliau memaklumkan daripada 778 individu yang ditahan kerana ingkar PKPP semalam, 600 adalah bagi kesalahan aktiviti di kelab malam dan pub.

— BERNAMA

See author's posts


ATM bersama PGA pasang kawat duri

PASIR MAS:  Sebanyak 13 pangkalan haram yang aktif di sepanjang Sungai Golok dekat sempadan Malaysia-Thailand di Pasir Mas dan Tumpat telah dipasang kawat duri bagi mengekang pencerobohan pendatang asing dan pelbagai aktiviti jenayah rentas sempadan.

Pemasangan kawat duri atau ‘concertina wire’ itu dilaksana hasil kerjasama antara Angkatan Tentera Malaysia (ATM) dan Pasukan Gerakan Am (PGA) yang kini dikawal oleh Batalion Ke-7 PGA Kuantan.

Panglima 8 Briged, Brig Jen Zamsari Abu Hasan berkata kawat duri yang setiap satunya 500 meter panjang kini sudah dipasang di tiga bahagian Op Benteng Covid mulai dari Pengkalan Kubor dan Kuala Jambu di Tumpat sehingga Jeram Perdah, Pasir Mas.

Beliau berkata pelaksanaan pemasangan kawat duri itu membuktikan komitmen tinggi ATM dan PGA melalui kerjasama Pasukan Petugas Kebangsaan (NTF) bagi memastikan rantaian COVID-19 dapat diputuskan sepenuhnya terutama melalui kemasukan pendatang.

Pada masa yang sama, ia juga sebagai membanteras sebarang percubaan daripada pelbagai pihak untuk aktif dalam kegiatan jenayah rentas sempadan.

“Ini juga sebagai peringatan agar semua pihak mematuhi arahan ditetapkan atau mereka bakal berdepan tindakan tegas.

“Sepanjang Op Benteng yang dijalankan oleh semua agensi yang terlibat, sebanyak 158 kes direkodkan termasuk penahanan 59 pendatang asing tanpa izin (PATI) dan merampas pelbagai barangan bernilai RM4.4 juta,” katanya kepada pemberita selepas meninjau proses pemasangan kawat duri di Pangkalan Haram Pok Nik dekat Jeram Perdah, Rantau Panjang, di sini, semalam.

Hadir sama, Pegawai Pemerintah Batalion Ke-7 (PGA7) Supt Azhari Nusi.

Sementara itu, Azhari berkata sebelum ini PGA7 sudah melakukan penugasan Op Benteng Covid dengan membuat rondaan secara ronda jalan kaki, rondaan berkereta, ronda motosikal, sekat pintas dan sekatan jalan raya.

Beliau berkata dengan pemasangan kawat duri ini kawalan di pangkalan haram yang dianggap ‘hotspot’ akan menjadi lebih ketat.

“Ini adalah satu tanda amaran kepada semua pihak supaya tidak melintasi sempadan sewenang-wenangnya dan tindakan tegas akan diambil kepada sesiapa yang ingkar arahan,” katanya.– Bernama

See author's posts


Kesejahteraan, keselesaan rakyat diutamakan

BALINGIAN: Kerajaan Sarawak sentiasa mengutamakan kesejahteraan dan keselesaan rakyat dengan penyediaan infrastruktur asas.

Ahli Dewan Undangan Negeri Balingian (ADUN Balingian) Abdul Yakub Arbi, berkata ia adalah demi keselesaan masyarakat atau komuniti setempat.

“Penyediaan infrastruktur asas di kawasan luar bandar sentiasa diberikan keutamaan oleh Kerajaan Sarawak dalam memastikan masyarakat hidup dengan selesa, terutama di kawasan luar bandar,”ujarnya.

Beliau berkata demikian pada majlis Penyerahan Projek Naik Taraf Jalan Rh. Ding/Jingap, Sungai Setejok,  dan Projek Tapak Letak Kereta Rh. Jinggap dekat sini baru-baru ini.

“Antara contohnya, ialah projek yang kita saksikan hari ini iaitu Projek Naik Taraf Jalan Rh. Ding/Jingap, Sungai Setejok, dan pembinaan infrastruktur  berkenaan adalah menggambarkan keprihatinan Kerajaan Negeri terhadap nasib masyarakat di luar bandar,” katanya lagi.

Dengan Jabatan Kerja Raya Bahagian Mukah selaku agensi pelaksana, kedua-dua projek berkenaan telah siap sepenuhnya.

Dan semestinya, ia telah memberi senyuman kepada Tuai Rumah  Jinggap Tugang yang berterima kasih kepada Yakub atas perlaksanaan projek yang akan membantu dan memudahkan kegiatan harian penduduk di kawasan mereka.

Selepas itu, wakil rakyat ini juga menyaksikan penyerahan Dewan Serbaguna, Kampung Bedanga Ulu, Mukah yang juga telah siap sepenuhnya.

“Projek pembinaan dewan ini adalah untuk keperluan penduduk kampung terutama sekali untuk melaksanakan aktiviti-aktiviti yang dirancang, di samping bagi tempat beriadah untuk semua.

Justeru, saya amat berharap apa jua kemudahan yang disediakan oleh pihak berkuasa supaya digunakan dengan sebaik mungkin oleh masyarakat setempat,” tambah Yakub.

Dewan tersebut mempunyai pentas, ruang legar untuk gelanggang badminton, tandas dan sebuah stor penyimpanan.

Dalam masa yang sama, dia juga mengingatkan agar Jawatankuasa Dewan yang telah ditubuhkan akan melaksanakan tanggungjawab seperti yang diharapkan, terutama sekali dari segi penjagaan dewan tersebut demi untuk kebaikan bersama.

Oleh Henry B Siyu

See author's posts


Wimbledon tawar hadiah kemenangan RM260.4 juta

ISTANBUL: Jumlah hadiah wang tunai yang ditawarkan di Wimbledon, kejohanan Grand Slam tenis tertua, meningkat kepada rekod £44.7 juta (RM260.4 juta) tahun ini.

“Hadiah wang yang ditawarkan untuk acara tenis tahun ini ialah peningkatan 11.2 peratus pada 2022 dan peningkatan 17.1 peratus pada Kejohanan prapandemik pada 2019.

“Juara dan naib juara Perseorangan Lelaki dan Wanita masing-masing akan menerima £2,350,000 dan £1,175,000,” menurut The All England Club dalam  portal Wimbledon.com, lapor Agensi Anadolu.

Sementara itu, untuk dana hadiah wang pusingan kelayakan meningkat 14.5 peratus daripada tahun lepas dan pemain perseorangan yang kalah dalam pusingan pertama akan menerima £55,000, peningkatan 10 peratus daripada 2022.

Novak Djokovic dan Elena Rybakina masing-masing dinobatkan sebagai juara perseorangan lelaki dan wanita tahun lalu.

Undian utama Wimbledon 2023 akan berlangsung pada 3 Julai, dengan acara tenis akan berakhir menerusi perlawanan akhir perseorangan lelaki pada 16 Julai. – Bernama-Agensi Anadolu

See author's posts


KRIS-UNIMAS beri khidmat pemeriksaan kesihatan percuma

SUKARELAWAN merentas sungai untuk laksanakan program.

PERJALANAN sejauh 570 kilometer, merentasi udara, darat dan sungai tidak mematahkan semangat 42 sukarelawan Program Kementerian Pengajian Tinggi (KPT) Prihatin Komuniti Sejahtera (KRIS), Universiti Malaysia Sarawak (UNIMAS), untuk memberi perkhidmatan pemeriksaan kesihatan percuma kepada penduduk di Rumah Panjang Kenyalang, Nanga Sengkeranji, Kapit, bermula 29 hingga 31 Julai lepas.

Rata-rata penduduk yang hadir mendapatkan pemeriksaan kesihatan percuma meluahkan rasa bangga dan terima kasih kepada pihak UNIMAS atas kerjasama dan bantuan diberikan di Rumah Panjang Kenyalang, yang merupakan destinasi keempat KRIS-UNIMAS.

PWII (B) Kaunselor Martin Bilun, 46, berkata, program KRIS-UNIMAS memudahkan penghuni di 14 rumah panjang di Sungai Menuan untuk mendapatkan pemeriksaan kesihatan secara percuma.

“Pelajar-pelajar sekolah juga disediakan dengan program pendidikan dan secara tidak langsung ia telah melahirkan cita-cita mereka untuk melanjutkan pelajaran sehingga ke peringkat universiti,” katanya lagi.

Tamong ak Gassan, 63,  juga meluahkan rasa gembira kerana rumah panjang mereka dipilih untuk program KRIS dan beliau serta keluarga dapat melakukan pemeriksaan kesihatan serta pemeriksaan mata percuma.

“Saya sangat gembira kerana mendapat pemeriksaan kesihatan dan cermin mata baru secara percuma. Ini bukan sahaja menjimat wang kami tetapi dapat menjimatkan masa untuk pergi ke bandar Kapit yang agak jauh dari rumah,” katanya.

Manakala Reta Belun, 32, mengucapkan terima kasih dengan KRIS-UNIMAS kerana menyerahkan bantuan barangan klinikal seperti kerusi roda, tandas mudah alih, lampin pakai buang dan banyak lagi kepada adiknya, Santie anak Belun, 23.

“Saya amat bersyukur kerana UNIMAS datang ke sini dan membantu adik saya yang kurang upaya dengan menyerahkan sumbangan barangan klinikal dan kepakaran dan nasihat dari pakar mengenai pemeriksaan terbaik untuk adik saya,” katanya.

Selain merasa seronok dengan KRIS-UNIMAS, sukarelawan KRIS-UNIMAS sendiri turut merasa gembira kerana diberi peluang untuk membantu penghuni di rumah panjang di Kapit dalam program ini.

Timbalan Pengarah Pusat Khidmat Pakar Hospital Pengajar dan Pusat Perubatan UNIMAS (HPPPU), Profesor Madya Dr. Helmy Hazmi memberitahu, program tersebut bukan sahaja satu cara untuk membantu masyarakat dengan memberi perkhidmatan pemeriksaan kesihatan percuma tetapi juga satu peluang untuk mendekati masyarakat terutama di rumah panjang dengan lebih rapat.

“Ia boleh membantu meningkatkan visibiliti UNIMAS sebagai jenama pendidikan tinggi terbaik di rantau ini dan pada masa sama, memberi pengalaman kepada sukarelawan untuk berbakti dengan masyarakat terutama di luar bandar,” katanya.

Seorang lagi sukarelawan KRIS-UNIMAS, Robert Baring Jerangku, menjelaskan  beliau begitu gembira kerana mendapat peluang menyertai program tersebut di rumah panjang  berkenaan.

“Kita boleh bergaul dan memahami budaya masyarakat lain dan paling penting ialah kepakaran serta ilmu yang kita ada, dapat kita berkongsi bersama untuk kebaikan mereka,” sambung beliau.

Sementara itu, program KRIS-UNIMAS di rumah panjang Kenyalang telah disempurnakan perasmiannya oleh Timbalan Menteri di Jabatan Premier Sarawak (Undang-Undang dan Adat Bumiputera) yang juga Ahli Dewan Undangan Negeri (ADUN) Bukit Goram, Jefferson Jamit Unyat dan disaksikan bersama oleh Naib Canselor UNIMAS, Profesor Datuk Dr. Mohamad Kadim Suaidi dan Timbalan Naib Canselor (Akademik dan Antarabangsa), Profesor Dr. Ahmad Hata Rasit serta Pengarah HPPPU yang juga Pengarah Program, Profesor Madya Dr. Ehfa Bujang Safawi.

See author's posts


ATM, PGA, Polis Marin, APMM jalin kerjasama Ops Benteng

KUCHING: Angkatan Tentera Malaysia (ATM) bersama beberapa agensi penguat kuasa keselamatan negara bekerjasama dalam mengekang kemasukan Pendatang Asing Tanpa Izin (PATI) dan pencerobohan lain menerusi Ops Benteng.

Panglima Armada Timur Laksamana Madya Kota Kinabalu, Dato Pahlawan Syed Zahrul Putra Syed Abdullah berkata, ia melibatkan agensi seperti Polis Marin, Pasukan Gerakan Am (PGA) dan Agensi Penguatkuasa Maritim Malaysia (APMM)

“Kerjasama ini penting bagi mengukuhkan pertahanan negara daripada dibolosi PATI ke negara ini serta mengekang kemasukan mereka (PATI) melalui jalan laut,” katanya semasa ditemui selepas mengadakan kunjungan hormat ke atas Ketua Menteri Datuk Patinggi (Dr.) Abang Johari Tun Openg di Wisma Bapa Malaysia, semalam.

Mengulas lanjut mengenai Ops Bentang ini, beliau memberitahu pihaknya bersama agensi penguatkuasa yang lain telah bertindak mengusir PATI ini bagi mengelak permasalahan lain timbul dan tangkapan hanya dibuat jika perlu.

“Mengikut statistik terkini, pengesanan dan pengusiran di kawasan Tanjung Datu sekitar 3,000

“Namun begitu, tangkapan terpaksa djuga dilakukan dengan seramai lapan orang.

“Tangkapan tersebut bukan sahaja melibatkan PATI tapi ia juga melibatkan kesalahan yang lain seperti menangkap ikan tanpa lesen dan pencerobohan nelayan asing khususnya nelayan dari Vietnam,” tambahnya.

Turut hadir, Brigadier Jeneral Muhammad Taha Hamdan dari Tentera Udara DiRaja Malaysia (TUDM) dan Kapten Mohd .Hasnan Mohd Hanafiah dari Tentera Laut DiRaja Malaysia (TLDM).

Oleh Zarina Abdullah

See author's posts


100 sertai Karnival Sukan SABERKAS Repok

SERAMAI 100 peserta telah menyertai Karnival Sukan Saberkas (KASUS) 2020 peringkat Pertubuhan Belia Kebangsaan Bersatu Sarawak (SABERKAS) Cawangan Repok baru-baru ini.

Karnival sukan tersebut dianjurkan oleh SABERKAS Cawangan Repok Ahad lalu di pekarangan Dewan Suarah Sarikei.

Antara aktiviti yang dijalankan sepanjang karnival ialah senaman atas tampolin, senaman aerodance dan sukaneka yang melibatkan lima permainan.

KASUS 2020 peringkat SABERKAS Cawangan Repok diadakan bermula 6.00 pagi hingga 11.00 pagi.

Hadir sama Setiausaha Politik kepada Ketua Menteri yang juga merupakan Naib Presiden SABERKAS Sarawak, Micheal Tiang dan bendaharinya yang juga merupakan Pengerusi SABERKAS Cawangan Repok, Ngui Ing Ing.

See author's posts


Kuching Old Bazaar dihidupkan semula

KUCHING: Kuching Old Bazaar bakal dihidupkan semula dengan pemetaan budaya dan promosi pelancongan yang pelbagai bagi menarik lebih ramai pengunjung.

Menteri Pelancongan, Kesenian dan Kebudayaan Datuk Abdul Karim Rahman Hamzah berkata, Persatuan Komuniti Pasar Lama Kuching bersama kementerian telah menghasilkan inisiatif untuk menghidupkan semula aktiviti di Kuching Old Bazaar.

“Kawasan ini adalah salah satu pusat perdagangan pertama di Sarawak yang mempunyai sejarah lebih dari 100 tahun. Di kawasan Kuching Old Bazaar, terdapat sekitar 200 rumah kedai tradisional dengan Main Bazaar di Utara, Jalan Tun Abang Haji Openg di Barat, Jalan Green Hill di Timur dan Sekolah St. Mary yang menandakan sempadan selatan. Dan di tengah-tengahnya terdapat Carpenter Street yang terkenal,” ujarnya.

Beliau menambah dengan perubahan pesat dalam beberapa tahun ini, perdagangan tradisional semakin menghilang dan ramai penduduk yang telah lama menetap secara perlahan-lahan berpindah dari kawasan tersebut.

“Oleh itu, kita melihat pentingnya memelihara dan melestarikan tradisi dan warisan kita. Terdapat juga keperluan untuk mengkaji semula dan meremajakan Daerah Kuching yang lama.

“Kita perlu menghidupkan kembali kehidupan dan aktiviti di kawasan ini. Inisiatif ini juga akan menjadi produk Pelancongan Warisan yang sangat baik yang akan menarik pengunjung ke pusat bandar kita ini,” jelas Karim.

Beliau berkata demikian semasa Pra-pelancaran ‘Kuching Old Bazaar: Program Pemetaan Budaya dan Promosi Pelancongan’ di Carpenter Street Arch semalam.

Karim berkata, dengan usaha kerja yang lebih serius, bandar ini akan menyaksikan pelancaran Kuching Old Bazaar secara rasmi dalam masa lima bulan iaitu pada perayaan Chap Goh Mei pada Februari 2021.

Beliau berkata, Persatuan Komuniti Pasar Lama Kuching yang dibentuk pada tahun 1996 dan pencapaiannya yang paling terkenal ialah menjadi tuan rumah Pesta Mooncake Tahunan Antara Budaya.

“Saya gembira melihat bahawa persatuan telah bergerak ke hadapan selain festival tahunan dengan menghasilkan idea dan inisiatif yang cemerlang ini.

“Ada tiga objektif untuk ‘Kuching Old Bazaar: Program Pemetaan Budaya dan Promosi Pelancongan’ iaitu penyusunan warisan tidak tercatat secara sistematik dengan merakam sejarah lisan dari penduduk, serta mengumpulkan catatan dan gambar bertulis sejarah dari lebih dari 100 tahun sejarah.

“Keduanya ialah Penjenamaan iaitu menghasilkan imej baru dan penjenamaan untuk Kuching yang disebut ‘Kuching Old Bazaar’ dan kami berharap suatu hari ia akan setaraf dengan jenama Chinatown Singapura, Georgetown Pulau Pinang, Jonker Walk Melaka.

“Dan ketiga adalah mengadakan lebih banyak acara pelancongan warisan tahunan sebagai tambahan kepada Pesta Mooncake Antarbudaya Tahunan dan lain-lain,” katanya.

Oleh Alexandra Lorna

See author's posts


LBS sasar 14 projek baharu bernilai RM1.6 bilion

PETALING JAYA: LBS Bina Group Berhad (LBS) umum sasaran pembangunan sebanyak 3,773 unit rumah menerusi 14 projek baharu meliputi kawasan Lembah Klang, Johor, Pahang dan Perak pada tahun ini.

Pengarah Urusan Kumpulan LBS Tan Sri Lim Hock San berkata LBS berhasrat untuk melancarkan sejumlah 2,604 unit hartanah dengan nilai pembangunan kasar (GDV) sebanyak RM1.1 bilion di Lembah Klang, 2,128 unit di KITA @ Cybersouth dengan GDV sebanyak RM853 juta yang meliputi pangsapuri servis KITA Sejati dan rumah teres satu dan dua tingkat di KITA Bestari.

“Kami juga menyasarkan pembangunan fasa baharu pangsapuri Melodi Perdana sebanyak 321 unit di LBS Alam Perdana dan 155 unit Astella di D’Island Residence dengan GDV, masing-masing berjumlah RM120 juta serta RM132 juta.

“Ketika ini, 18 buah projek dengan anggaran GDV sebanyak RM5.3 bilion sedang dijalankan dan sebanyak 2,744 ekar dijadikan simpanan tanah masa depan LBS bagi memastikan syarikat kekal relevan untuk tempoh 10 hingga 15 tahun,” kata Lim.

Syarikat tersebut mencatatkan jualan sebanyak RM1.575 bilion, melepasi sasaran RM1.2 bilion pada 2021 walaupun negara dilanda pandemik Covid-19, melalui pelbagai inisiatif termasuk pemasaran digital, pratuang IBS, dan pembangunan Laman Hartanah Maya.

Sebanyak 2,570 unit rumah mampu milik bernilai RM1.3 bilion diserahkan kepada pemilik pada tahun yang sama.

LBS juga komited untuk menyokong penuh inisiatif kerajaan Selangor dalam menyediakan 7,210 rumah mampu milik bagi rakyat menerusi projek pembangunan MBI Rumah Selangorku Idaman di enam lokasi dengan GDV sebanyak RM2.01 bilion.

Menerusi program berkenaan, empat buah projek dijangka dilancarkan di Idaman Bandar Saujana Putra (BSP), Idaman Cahaya (Shah Alam), Idaman Sari (Puchong) dan Idaman Melur (Cybersouth) pada tahun ini manakala Idaman KITA (Cybersouth) serta Idaman Perdana (Bandar Puncak Alam) dijadualkan untuk dilancarkan pada 2023.

LBS melancarkan kempen ‘Bring Happiness Home’ dengan menyediakan ganjaran Angpau Tahun Baru Cina sebanyak RM438,888 bagi pembeli bertuah bermula 1 Januari hingga 28 Februari 2022 selain mengurangkan caj pembayaran yang lain.

Sementara itu, Lim tidak menolak kemungkinan bahawa harga rumah akan meningkat sebanyak lima hingga 10 peratus pada masa akan datang berikutan kenaikan harga bahan binaan. – Bernama

See author's posts


Tiga lelaki seludup rokok mengaku tidak bersalah

SEREMBAN: Tiga lelaki mengaku tidak bersalah di Mahkamah Majistret Seremban di sini semalam atas pertuduhan memiliki rokok seludup melibatkan nilai cukai sebanyak RM2.5 juta, Mei lalu.

Tertuduh Tan Fei Hong dan Yap Soon Wei, yang masing-masing berusia 25 tahun dan Loo Shin Jiun, 30, membuat pengakuan itu, selepas pertuduhan dibacakan secara berasingan dalam bahasa Mandarin di hadapan Majistret V. Vanita.

Berdasarkan kertas pertuduhan, ketiga-tiga tertuduh pada 6 Mei, di tiga lokasi berasingan di dalam daerah Seremban dengan sedar dalam milikan, mempunyai barang larangan import iaitu rokok pelbagai jenama di mana barangan tersebut adalah dilarang pengimportannya, kecuali dengan cara yang diperuntukkan di bawah Butiran 1, Bahagian Ke-2, Jadual Ke-3, Perintah Kastam (Larangan Mengenai Import) 2017.

Ketiga-tiga tertuduh didapati telah melakukan kesalahan di bawah Seksyen 135 (1)(d) Akta Kastam 1967, yang boleh dihukum di bawah Seksyen 135 (1)(iii)(aa) Akta sama, yang membawa hukuman denda bagi kesalahan pertama, iaitu tidak kurang dari 10 kali ganda dari amaun duti Kastam dan tidak lebih dari 20 kali ganda dari amaun duti Kastam, atau penjara tidak lebih tiga tahun atau kedua-duanya.

Kes dikendalikan Timbalan Pendakwa Raya Jiwan Kaur Malkith Singh dan menawarkan jaminan RM15,000 dengan syarat  tambahan perlu melaporkan diri ke balai polis berhampiran seminggu sekali.

Ketiga-tiga tertuduh diwakili peguam M. Yallini.

Mahkamah kemudiannya menetapkan kesemua tertuduh masing-masing dijamin RM8,000 setiap seorang, dengan syarat tambahan perlu melaporkan diri di Balai Polis berhampiran setiap minggu dan kes disebut semula pada 14 Julai ini. – Bernama

See author's posts


Juara milik Frankfurt

FRANKFURT menewaskan Rangers 5-4 menerusi penentuan sepakan penalti sekali gus memenangi Liga Europa selepas aksi final di Seville berakhir 1-1 pada penghujung masa tambahan, semalam.

Aaron Ramsey gagal menyempurnakan sepakan untuk Rangers dalam penentuan sepakan penalti selepas masuk sebagai pemain gantian dengan perlawanan hanya berbaki tiga minit masa tambahan, sebelum Rafael Borre meledak rembatan kemenangan menakjubkan buat Frankfurt.

“Sekarang kami akan meraikannya untuk beberapa hari akan datang,” kata jurulatih Frankfurt, Oliver Glasner.

Borre merupakan wira selepas membatalkan gol pembukaan Joe Aribo untuk Rangers ketika Frankfurt memenangi trofi Eropah pertama mereka sejak 1980 dan menempah tempat ke peringkat kumpulan Liga Juara-Juara UEFA musim depan.

“Saya mengimpikan malam bersejarah buat kelab dan sangat bersejarah bagi saya,” kata Borre, warga Colombia itu. “Ia adalah gelaran Eropah pertama saya. Saya akan menyimpan kenangan ini selama-lamanya.”

“Kami semua adalah wira. Tanpa penyokong kami tidak akan berjaya,” kata penjaga gol Frankfurt, Kevin Trapp.

Kedua-dua kelab berhasrat memenangi kejuaraan Eropah kedua dalam sejarah apabila Rangers merangkul Piala Antara Juara pada 1972 dan Frankfurt selepas menjulang Piala UEFA 42 tahun lalu.

Namun, Rangers gagal hanya pada penghujung rentak luar biasa ke final. Hanya 10 tahun yang lalu minggu ini, Rangers jatuh ke dalam pentadbiran sebelum dibubarkan dan diturunkan ke peringkat terbawah Liga Scotland.

Frankfurt telah pun menewaskan Real Betis, Barcelona dan West Ham United dalam perjalanan ke final dan mereka memang layak menang, mempamerkan kejohanan menarik yang sentiasa kelihatan kurang kualiti teknikal sebenar.

Dengan kapasiti hanya di bawah 43,000, Stadium Sevilla Ramon Sanchez Pizjuan tidak cukup besar menempatkan semua peminat yang mengembara dengan Rangers membawa lebih daripada 100,000 manakala sekitar 60,000 mengikuti Frankfurt ke Sepanyol.

Sebilangan besar menikmati dengan semangat yang baik namun kebimbangan keselamatan bukanlah tidak berasas, dengan pertempuran tercetus di pusat bandar manakala lima peminat Jerman ditahan selepas polis memberitahu seramai 200 penyokong Frankfurt melancarkan serangan ke atas penyokong Rangers. – AFP

See author's posts


Indahnya memberi dan berkongsi rezeki

Dalam rezeki kita, ada sedikit rezeki orang lain.  Justeru, apabila kita dikurniakan rezeki, jangan lupa kongsikan sedikit dengan orang lain yang memerlukan.

Mungkin inilah yang menjadi pegangan hidup mantan Sub Inspektor Simon Lo Kok Hua apabila tidak jemu-jemu menyantuni orang susah.  Malah aktiviti berkongsi rezeki bersama golongan yang memerlukan ini sudah menjadi kelaziman hidup beliau.

Lo bersara pada bulan Ogos 2020 tetapi beliau tidak menjadikan masa bersara itu terbuang sia-sia dengan hanya duduk diam sahaja di rumah. Sebaliknya beliau melaksanakan beberapa projek untuk membantu golongan kurang bernasib baik.

Menyingkap pengalaman kerjayanya, jawatan terakhir Lo di dalam pasukan polis adalah di Jabatan Siasatan Jenayah, Daerah Kuching dan salah satu bidang tugas jabatan ini adalah  membantu menyelesaikan kes-kes jenayah besar.

Beliau juga ditugaskan ke beberapa sekolah rendah dan menengah sebagai Pegawai Perhubungan.  Sebagai Pegawai Perhubungan,  tanggungjawab beliau adalah untuk memberi ceramah pencegahan jenayah di sekitar kawasan Kuching dan Bau dan dari aktiviti seperti inilah  beliau mendapat tahu ramai pelajar yang serba kekurangan serta memerlukan bantuan.

Dari semasa ke semasa, Lo akan membantu apabila diberitahu tentang para pelajar yang kurang bernasib baik. Setiap hujung tahun, beliau dan rakan-rakan dari Persatuan Buddhist Meditation Kuching akan mengumpul derma dan menyumbang keperluaan sekolah serta keperluan lain untuk membantu para pelajar ini.

Selepas bersara, Lo terus berhubung dengan para pemimpin masyarakat setempat dan guru-guru yang pernah beliau ditemui semasa memberi ceramah di sekolah-sekolah sebelum ini.  Dari situ, beliau mendapat maklumat tentang keperluan para pelajar di kawasan-kawasan tertentu.

Dengan sokongan dan bantuan ahli-ahli  pasukan beliau, mereka akan membeli pelbagai  keperluan dan makanan seperti makanan dalam tin, makanan berpaket, minyak masak atau makanan kering dan sebagainya.

Terbaharu,  Lo telah pergi ke Buso selepas mendapat yahu tiga keluarga di kawasan itu  menghadapi kesukaran hidup.  Seperti biasa, Lo dan pasukan beliau akan menghulurkan bantuan seadanya demi meringankan beban keluarga ini.

Bercerita lebih lanjut tentang tiga keluarga ini, Lo berkata, di dalam keluarga Lee terdapat dua beradik yang bersekolah di Tahun 1 dan Tahun 6 yang dijaga oleh ibu yang berstatus ibu tunggal.  Mereka juga mempunyai seorang adik yang kurang upaya.

Ayah mereka meninggal dunia akibat kanser beberapa tahun lalu dan si ibu ini terpaksa bekerja sebagai pekerja rencam dengan pendapatan rendah.

Di dalam keluarga Liew pula, si ayah yang berusia dalam lingkungan 50-an mengalami kecederaan baru-baru ini.  Beliau tidak mampu melakukan tugas-tugas berat dan disebabkan Covid-19, tidak  ada pekerjaan yang dapat dilakukan.

Mempunyai anak dalam lingkungan empat tahun dan ibu yang sudah tua, keluarga ini memang mengharapkan bantuan untuk meneruskan kelangsungan hidup.

Sementara itu, keluarga  ketiga yang mereka bantu adalah keluarga yang mempunyai ramai anak.  Malangnya, si ayah juga terlibat di dalam kemalangan dan tidak mampu bekerja.

Oleh CONNIE CHIENG

See author's posts


SMA berperanan luas ke arah pendigitalan

KUCHING: Lembaga Multimedia Sarawak (SMA) mempunyai peranan yang luas dalam mentransformasikan Sarawak ke arah pendigitalan, kata Pengurus Besar SMA, Ts. Dr. Zaidi Razak.

Menurutnya, peranan SMA bukan hanya berkaitan dengan telekomunikasi sahaja malah, SMA telah membangunkan 154 inisiatif yang mendukung mendigitalkan Sarawak.

Jelasnya, daripada 154 inisiatif tersebut, 64 dibangunkan sepenuhnya oleh SMA manakala bakinya diwujudkan dengan kerjasama pelbagai agensi kerajaan dan swasta di Sarawak.

“Kita amat berbangga apabila menerima Anugerah Reka Cipta London di London tahun lalu menerusi pembangunan aplikasi iSarawakCare yang menyatukan pelbagai permohonan melalui pendigitalan.

“Ironinya, secara prinsip kita berjaya mengubah cara kerja satu kementerian kepada platform digital apabila pemohon dapat mengakses permohonan mereka daripada peringkat awal hingga akhir,” katanya.

Beliau berkata demikian pada majlis kunjungan hormat daripada rombongan Suruhanjaya Perkhidmatan Awam Negeri Sarawak (SPANS) yang diketuai oleh Pengerusinya, Datu Dr. Sabariah Putit di Pejabat SMA di sini, semalam.

Sementara itu, Zaidi memberitahu, inisiatif lain yang dibangunkan oleh SMA ialah aplikasi Sarawak ID apabila sehingga kini mempunyai 881, 538 pengguna berdaftar.

“Banyak perkhidmatan yang ditawarkan oleh Kerajaan Sarawak melalui Sarawak ID apabila turut menyatukan perkhidmatan sektor kerajaan dan swasta.

“Malah, negeri-negeri lain di Malaysia ingin membangunkan Sarawak ID sama seperti kita tetapi masih belum berjaya sehingga kini kerana aplikasi berkenaan memerlukan daftar masuk tunggal (single sign on),” katanya.

Mengulas mengenai pembangunan infrastruktur lain yang dibangunkan oleh SMA, Zaidi menambah, sebuah lagi Hab Inovasi Digital (Digital Innovation Hub – DIH) telah ditubuhkan dan beroperasi di Kapit.

Justeru, beliau berharap agar anak-anak muda mengambil peluang untuk terlibat dengan perkhidmatan digital yang disediakan oleh SMA melalui inisiatif-inisiatif terbabit.

Oleh NUR AIN OTSMAN

See author's posts


Lelaki diberkas bakar bekas kekasih ‘hidup-hidup’

LIMA: Seorang lelaki yang didakwa membakar bekas teman wanitanya ‘hidup-hidup’ di sebuah dataran di Peru, diberkas di Colombia, menurut kerajaan di Lima pada Rabu.

Sergio Tarache Parra, lelaki Venezuela berusia 19 tahun itu, didakwa menyimbah Katherine Gomez, 18, dengan minyak tanah sebelum membakar mangsa di dataran di Lima, pada 18 Mac.

Remaja perempuan itu memutuskan hubungan dengan lelaki itu beberapa hari sebelumnya.

Gomez dimasukkan ke hospital dengan melecur 60 peratus sebelum meninggal dunia enam hari kemudian dalam kes yang mengejutkan Peru.

Menteri Dalam Negeri Peru berkata, Tarache akan dipindahkan dari Colombia ke Peru, untuk dibicarakan.

Kamera keselamatan menunjukkan penyerang Gomez melarikan diri dari lokasi kejadian, dan polis Peru kemudian menawarkan ganjaran bersamaan AS$12,500 (kira-kira RM55,000) untuk maklumat yang membawa penahanan suspek.

Notis merah Interpol dikeluarkan untuk penahanan Tarache, menurut konsulat Peru di Bogota, Colombia.

Peru, negara dengan populasi 33 juta, mendaftarkan 136 femicide (pembunuhan wanita oleh lelaki kerana jantina) pada 2022 dan angka sama direkodkan pada tahun sebelumnya, menurut angka rasmi.

Rabu lalu, pegawai berkata, jururawat berusia 32 tahun yang dirogol dan diseksa oleh rakan sekerja meninggal dunia selepas dua minggu dirawat di hospital. Dua lelaki ditahan berhubung kes itu.

Dalam satu insiden sama seperti Gomez, seorang lelaki menaiki sebuah bas di Lima pada 2018, menyimbah minyak tanah kepada bekas teman wanitanya, Eva Agreda dan membakar mangsa.

Wanita itu meninggal dunia beberapa hari kemudian. – AFP

See author's posts


MEDAC bertanggungjawab cepatkan penerapan e-dagang

KUCHING: Kementerian Pembangunan Usahawan dan Koperasi (MEDAC) melalui SME Corp. Malaysia telah dipertanggungjawabkan sebagai peneraju salah satu teras di bawah Pelan Halatuju Strategik e-Dagang Kebangsaan (NESR) yang bertujuan mempercepatkan penerapan e-dagang di kalangan usahawan.

Menurut Menteri Pembangunan Usahawan dan Koperasi, Datuk Seri Wan Junaidi Tuanku Jaafar (gambar) bagi tempoh 2016 sehingga 31 Mei lalu, sebanyak 322, 834 PKS telah menyertai platform e-dagang manakala sebanyak 171,776 PKS telah menghadiri latihan melalui pelbagai program daripada rakan strategik e-dagang, persatuan dan agensi kerajaan.

“Sektor ICT menyumbang sebanyak RM 267.7 billion atau 18.5 peratus kepada komponen keluaran dalam negeri kasar (KDNK) bagi tahun 2018,

“Berdasarkan kaji selidik yang dijalankan oleh SME Corp. Malaysia mengenai adaptasi ICT di kalangan PKS, terdapat peningkatan dari segi penglibatan PKS dalam perniagaan di atas talian iaitu sebanyak 26 peratus kepada 37 peratus pada tahun 2018,” katanya dalam satu kenyataan semalam.

Bagi tahun 2019, kata Ahli Parlimen Santubong itu penyertaan PKS dalam perniagaan di atas talian adalah sebanyak 35.3 peratus.

Ujarnya lagi, sehingga 31 Januari 2020, sebanyak 276,176 entiti telah berdaftar sebagai perniagaan di atas talian melalui pendaftaran di Suruhanjaya Syarikat Malaysia (SSM).

“Berdasarkan kajiselidik Digital PKS Malaysia 2018 yang dilaksanakan oleh SME Corp. Malaysia dan Huawei Technologies Malaysia Sdn Bhd, majoriti PKS menggunakan komputer dan internet sebagai medium operasi perniagaan,

“Kaji selidik juga mendapati bahawa PKS masih menghadapi masalah untuk menambahbaik operasi perniagaan daripada pengkomputeran ke digitalisasi,

“Ini adalah disebabkan PKS menghadapi isu dari segi kos, teknologi, infrastruktur dan kemahiran penggunaan digital dalam operasi syarikat,” katanya lagi.

“Walaupun terdapat peningkatan dalam jumlah penyertaan usahawan PKS dalam platform pendigitalan, pada pandangan saya jumlah peratusan usahawan PKS yang berpindah kepada platform e-dagang ini masih boleh dipertingkatkan lagi, terutamanya usahawan PKS di kawasan luar bandar dan usahawan yang terjejas akibat pandemic Covid-19,” jelasnya.

MEDAC juga kata Wan Junaidi telah menyediakan pelbagai kursus dan program berkenaan pendigitalan perniagaan kepada usahawan yang berminat untuk mengembangkan perniagaan atau bertukar konsep perniagaan mereka sediaada kepada platform eDagang.

Agensi seperti INSKEN, SME Corp serta Institut Koperasi Malaysia (IKM) ujarnya lagi telah menyediakan pelbagai program dan kursus secara dalam talian.

“Dalam pada itu, saya telah meminta kementerian dan semua agensi di bawah MEDAC untuk memikirkan, meneliti inisiatif baru dan melaksanakan program tambahan bagi membantu serta meningkatkan lagi jumlah usahawan eDagang,

“Untuk mengadaptasi ekonomi digital secara menyeluruh, PKS mesti melakukan kejuruteraan semula (re-engineering) perniagaan dengan memastikan strategi, proses dan infrastruktur perniagaan mereka sejajar dan bersepadu untuk menyokong transformasi digital,

“Melangkah ke hadapan, ICT mempunyai peranan yang besar untuk menggandakan pertumbuhan PKS bukan sahaja melalui peningkatan dalam kecekapan dan produktiviti, tetapi juga dalam memperluas jangkauan pasaran mereka,” tegasnya.

See author's posts


Pembikinan Bendera Sarawak

BARU-baru ini, timbul persoalan mengenai bendera manakah yang patut dikibarkan pada sambutan Hari Sarawak 22 Julai lalu. Ini kerana pada hari bersejarah bagi negeri Sarawak ini, timbul persoalan mengenai hal ini apabila ada pihak mengibarkan bendera lama Sarawak (era koloni British).

Perbuatan mengibar dan mengarak bendera lama ini sering dilakukan oleh kumpulan tertentu di Sarawak terutama pada Hari Sarawak. Hal ini pernah ditegur oleh beberapa pemimpin tempatan mengenai kewajaran mengibarkan dan mengarak bendera tersebut.

Secara umumnya bendera adalah sehelai kain yang mempunyai pelbagai bentuk dan saiz serta diikat pada tiang atau palang kayu. Ia juga mengandungi warna tertentu yang mempunyai makna tersendiri.  Ada bendera yang mempunyai lambang tertentu seperti haiwan, tumbuhan dan simbol-simbol tertentu.  Ada juga bendera yang mempunyai perkataan atau tulisan tertentu.

Sejarah Bendera

Bendera merupakan lambang dan identiti sesebuah negara, bangsa dan organisasi. Ia menjadi kebanggaan kepada rakyatnya mengenai wujud kesatuan dalam kalangan mereka.

Mengikut sejarahnya, bendera sering dikibarkan semasa peperangan. Adakala ia digunakan sebagai lambang kepemimpinan bagi membezakan kawan dan lawan. India dan China merupakan dua tamadun terawal mempunyai bendera. Salah satu contohnya adalah ketika Dinasti Zhou (1050-221 SM) sudah mempunyai bendera sebagai lambang kerajaan tersebut.

Selepas itu muncul beberapa lagi bendera di beberapa kerajaan. Di Amerika Syarikat, untuk mengenang penciptaan bendera negara tersebut diwartakan pada 14 Jun sebagai Hari Bendera.

Sesetengah negara pula memberi nama kepada bendera mereka seperti Jalur Gemilang (Malaysia), Union Jack (Great Britain), Merah Putih (Indonesia), Dua Kepala Helang (Albania), Emas dan Hijau (Brazil).

Bagaimana pula bendera bagi negeri kita Sarawak? Bilakah ia telah dihasilkan? Apakah bentuk bendera tersebut. Setakat penelitian mengenai hal ini, Sarawak sebelum Kerajaan Brooke tidak mempunyai bendera walaupun telah mempunyai beberapa kerajaan di beberapa sungai di Sarawak.

Begitu juga era pemerintahan Brunei, bendera awalnya tidak pernah diketahui. Bendera Brunei hari ini pula direka bentuk pada 1906 dan seterusnya ditambah panji-panji berwarna merah dengan slogan (1959).

Bendera awal

Sudah ada yang mengatakan Raja James Brooke mempunyai bendera sendiri yang dinamakan Bendera St George. Bendera ini telah dikibarkan pada 1841 di Belidah. Sejauhmanakah ini berlaku tidak pasti.

Usaha awal untuk membentuk bendera Sarawak bermula apabila Raja James Brooke bersetuju dengan reka bentuk bendera yang mempunyai palang bersilang berwarna merah dan ungu. Ada yang mengatakan merah dan biru.

Kedua-dua warna ini adalah warna lambang bagi Raja James Brooke. Latar bendera ini pula adalah warna kuning. Warna kuning diambil bagi melambangkan warna diraja bagi Pulau Borneo.

Bendera ini pada awalnya dinaikkan pada 1848 di laman rumah Raja James Brooke dengan lagu God Save The Queen dinyanyikan.

Ramai penduduk tempatan termasuk orang Barat telah berhimpun bagi menyaksikan hari bersejarah itu. Pada hari tersebut Raja James Brooke berucap dalam bahasa Melayu dan menyatakan bahawa bendera baharu Sarawak itu dikibarkan bagi melambangkan kegemilangan dan perlindungan untuk Sarawak.

Sebelum berkibarnya bendera Sarawak ini, ada usaha James Brooke untuk memohon kebenaran dari Kerajaan British untuk meletakan bendera Union Jack pada suku bendera Sarawak.

Usaha meletakan lambang Union Jack ini adalah usaha untuk menjadikan Sarawak sebagai negeri naungan. Pemintaan James Brooke pada 1845 ini tidak mendapat jawapan dari Kerajaan British.

Apabila berlaku pertukaran jawatan di London pada 1846, James Brooke sekali lagi meminta Kerajaan British menerusi Viscount Palmerston dan Setiausaha Tanah Jajahan baharu, Lord Grey untuk memberi taraf naungan kepada Sarawak.

Setiausaha Lord Grey, iaitu Hawes tidak memberi jawapan pada pemintaan ini tetapi mengatakan hal ini perlu dibawa rundingan oleh Lord Grey dengan Setiausaha Negara bagi Hal Ehwal Luar.

Viscount Palmerston pula menyatakan ketidaksediaan kerajaan British untuk menerima pemintaan James Brooke itu.

Sikap Kerajaan British yang tidak menunjukkan minat dengan pemintaan Raja James Brooke ini menyebabkan bendera Sarawak telah dikibarkan pada September 1848 tanpa Union Jack sebagai suku kepada bendera Sarawak.

Warna pada bendera asal Kerajaan Brooke di Sarawak ini mula bertukar pada sekitar 1870an. Warna ungu atau biru telah ditukar kepada hitam.  Sebab-sebab pertukaran pula tidak diketahui.

Menjadi Jajahan

Penggunaan bendera Kerajaan Brooke di Sarawak ini terhenti apabila tentera Jepun menyerang dan menakluk Sarawak. Sejak akhir 1941 inilah Sarawak mengguna pakai bendera matahari terbit. Penggunaan bendera ini tidak kekal lama kerana Jepun menyerah kalah pada September 1945.

Selepas itu tentera Australia yang diberi tugas membebaskan Sarawak telah mengibarkan bendera mereka sendiri di Sarawak. Nasib Sarawak selepas perang bertukar tangan semula apabila Sarawak menjadi tanah jajahan.

Atas sebab itulah bendera Union Jack pula berkibar di Sarawak. Sebelum berlaku pertukaran itu dikatakan bendera Sarawak lama telah dikibarkan.

Selepas beberapa tahun penyerahan berlaku di Sarawak, bendera lama zaman Brooke dikibarkan semula dengan meletakkan mahkota pada tengah bendera berkenaan. Penggunaan lambang mahkota ini menjelaskan bahawa Sarawak dibawah jajahan British.

Pembentukan Malaysia

Apabila majoriti pemimpin Sarawak bersetuju dengan pembentukan Malaysia, usaha dibuat untuk membentuk identiti baharu untuk Sarawak. Namun demikian Sarawak mengambil keputusan mengekalkan bendera lama untuk digunakan selepas penubuhan Malaysia.

Hanya lagu negeri diubah seni katanya tetapi masih mengekalkan lagu lama semasa era Rajah Brooke. Satu pertandingan mengubah seni katanya diadakan untuk tujuan ini. Hal ini persetujui Majlis Daerah Negeri Sarawak.

Berbeza dengan Sabah (Borneo Utara) ketika itu, ada pertandingan mereka cipta bendera dan lagu bagi negeri tersebut. Pertandingan ini menawarkan hadiah berjumlah $1,000 bagi pemenang.

Perubahan

Penggunaan bendera semasa pentadbiran British di Sarawak ini mula berubah pada 1973. Perubahan ini adalah atas saranan Ketua Menteri ketika itu, Abdul Rahman Yaákub. Bendera yang dikibarkan pada 31 Ogos 1973 mempunyai ciri-ciri berlainan dengan bendera asal Sarawak.

Bendera ini menggunakan warna biru, putih dan merah. Warna biru di bahagian segi tiganya yang melambangkan perpaduan rakyat Sarawak, manakala merah di sebelah atasnya melambangkan keberanian. Putih diwarnakan bahagian bawahnya pula melambangkan kejujuran dan ketulenan.

Bendera yang kita gunakan hari ini pula adalah atas cetusan kerajaan pimpinan Ketua Menteri Abdul Taib Mahmud. Satu pertandingan mereka cipta bendera (termasuk lagu negeri) telah diadakan. Akhirnya bendera baharu dikibarkan pada ulang tahun kemerdekaan Sarawak ke-25.

Bendera ini mengembalikan warna-warna bendera asal zaman Brooke. Namun ada perbezaan dengan dua garis melintang (merah dan hitam) dari penjuru atas kiri ke penjuru bawah sebelah kanan, manakala bintang bucu sembilan diletakkan di tengah-tengah bendera itu.

Pembentukan bendera baharu ini melambangkan satu pembaharuan di Sarawak, dan melambangkan Sarawak sebagai sebuah wilayah merdeka. Oleh kerana itu, amat sesuai rakyat Sarawak menunjukkan kebanggaan ini dengan mengibar bendera melambangkan kemerdekaan Sarawak yang direka cipta pada 1988.

Dr. Suffian Mansor adalah Ketua Progran Sejarah, Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia (UKM).

See author's posts


KPDNHEP perhebat penguatkuasaan •Bendung penyeludupan minyak masak ke negara jiran

PELANCARAN… Datuk Seri Alexander Nanta Linggi (dua, kanan) melancarkan logo Carsome Certifield ketika me- lawat Carsome Certifield Lab di Bandar Bukit Raja semalam. Turut hadir Ketua Pegawai Eksekutif Kumpulan Carsome, Eric Cheng (kiri).• Foto BERNAMA

KLANG: Kementerian Perdagangan Dalam Negeri dan Hal Ehwal Pengguna (KPDNHEP) akan memperhebat aktiviti penguatkuasaan bagi membendung jenayah penyeludupan dan penyelewengan minyak masak bersubsidi ke negara jiran.

Menterinya Datuk Seri Alexander Nanta Linggi berkata, pihaknya mengakui kegiatan tersebut aktif berlaku di negeri-negeri yang bersempadan dengan negara jiran termasuk Kedah, Kelantan, Sabah dan Sarawak ekoran harga komoditi tersebut yang tinggi di pasaran dunia.

“Setakat ini rampasan di keempat-empat negeri tersebut bernilai RM1.5 juta dalam tempoh Januari hingga semalam melibatkan 61 kes,” katanya pada sidang media selepas mengadakan lawatan di Carsome Certified Lab di sini semalam.

“KPDNHEP sedang merangka beberapa langkah yang buat masa ini saya masih belum dapat kongsi secara terperinci tetapi untuk makluman, jawatankuasa telah lama dibentuk dan kami kerap bermesyuarat. Oleh itu kami ada langkah-langkah untuk mengesan kegiatan tersebut,” katanya.

Menurutnya berbanding harga minyak paket di Malaysia yang dijual RM2.50 sekilogram (kg), bahan tersebut dijual dengan harga jauh lebih tinggi di negara-negara serantau iaitu di Thailand (RM12.60 per kg); Indonesia (RM14.27 per kg); Filipina (RM11.23 per kg) dan Singapura (RM12.33 per kg).

“Kami akui penyeludupan ini bukan perkara baru, namun dulu kegiatan itu tidak ketara sangat sebab beza harga minyak masak bersubsidi dan harga tidak bersubsidi adalah kecil kerana harga pasaran minyak sawit mentah (MSM) yang rendah.

“Namun harga MSM telah naik di antara RM4,000 ke RM5,000 setan dan kejadian penyeludupan kini semakin berleluasa,” katanya.

Selain itu, Nanta berkata, kerjasama penguatkuasaan terutamanya di kawasan sempadan daratan dan lautan seperti polis, tentera dan pihak kastam diperlukan bagi mematahkan cubaan penyeludupan bahan bersubsidi itu.

Mengenai bekalan minyak masak paket yang didakwa tidak mencukupi di pasaran, beliau berkata, buat masa ini sebanyak 60,000 metrik tan diperuntukkan untuk kegunaan yang bersubsidi dan data menunjukkan penduduk Malaysia hanya memerlukan 55,000 metrik tan sahaja.

— Bernama

See author's posts


Hafi ez, Fasihah johan qari, qariah Tilawah al-Quran

KOTA SAMARAHAN: Muhamad Hafiez Shafie (Daerah Samarahan) telah mengungguli kategori Qari bagi Tilawah Al-Quran Peringkat Bahagian Samarahan 2020 yang berlangsung di Masjid Darul Ikhlas Kampung Sindang, Kota Samarahan.

Naib johan pula disandang oleh Isman Hadi Ja’afar (Daerah Samarahan), manakala Jubni Sulong dinobatkan tempat ketiga.

Menerusi kemenangan itu, Muhamad Hafiez Shafie telah membawa pulang wang tunai sebanyak RM1,000, manakala Isman Hadi Ja’afar (RM700) dan Jubni Sulong (RM500).

Sementara itu bagi kategori Qariah, Fasihah Arpa (Daerah Asajaya) telah dinobatkan sebagai johan dan membawa pulang wang tunai sebanyak RM1,000.

Tempat kedua pula disandang oleh Temah Abu Bakar (Daerah Samarahan) dan membawa pulang wang tunai sebanyak RM700 dan tempat ketiga pula dimenangi oleh Siti Jamilah Abdul Rahman (Daerah Asajaya) wang tunai RM500.

Majlis penyampaian hadiah telah disempurnakan oleh Ahli Dewan Undangan Negeri (ADUN) Muara Tuang, Dato Idris Buang.

Majlis tersebut dianjurkan oleh Pejabat Agama Islam Bahagian Samarahan dengan kerjasama Jabatan Agama Islam Sarawak.

Oleh Nur Ain Otsman

See author's posts


Uggah lawat Pasar Stutong

KUCHING: Tindakan orang awam yang komited dalam mematuhi Prosedur Operasi Standard (SOP) dalam mengekang penularan covid-19 mendapat pujian.

Timbalan Ketua Menteri Datuk Amar Douglas Uggah Embas berpuas hati dengan pematuhan orang ramai terhadap penggunaan SOP dalam aktiviti harian mereka.

Beliau berkata, tindakan positif itu jelas menunjukkan kesedaran orang ramai untuk memberi kerjasama dalam memerangi pandemik Covid-19 itu.

Beliau yang juga Pengerusi Jawatankuasa Pengurusan Bencana Negeri (JPBN) Sarawak turut mengesa pasar dan pusat membeli-belah yang lain mengambil langkah yang sama.

Sementara itu, Datuk Amar turut memuji pihak berkuasa tempatan untuk memastikan orang ramai terus mematuhi SOP.

“Saya juga berharap pihak penguatkuasa itu menggunakan pendekatan yang baik untuk menegur dan mengingatkan orang ramai betapa pentingnya pematuhan SOP,” katanya semasa lawatan ke Pasar Komuniti Stutong dan Pasar Kota Sentosa di Kuching pada baru-baru ini.

Turut hadir dalam lawatan ke Pasar Komuniti Stutong, Datuk Bandar Majlis Bandaraya Kuching Selatan (MBKS) Dato Wee Hong Sing.

Oleh AMINAH WASLI

See author's posts


Berujanka Ai Mata Maya Gawai

Tusun Ke-2

“NYANGKA bisi pengaya; reta tengkira deka diulih ngisi bilik penaik kami,” ku iya belantangka ati diri. Bini iya ketawa ngeraba ninga utai ke enda patut-patut disebut laki iya. Iya ke bendar, ati Jang balat enda nyamaika utai nya. Sema jaku, dalam mimpi pan utai nya nyadi enda mih nya manah. Enti orang kelia lalu diintu orang. Abis nadai dibiau enggau manuk dikena ngmpun tauka nunduk awakka utai ti bisa tau tabar lar. Awakka utai tajam tau tumpul kudul. Tu nama daya apa kira? Enti menua nadai betagang mindah, udah seduai bini iya pulai jampat nengkira minta ampun tauka nyukul utai ti nyadi nya. Enti enda ngintu enggau paderi abis nadai sembiang diri empu.

Jang lalu beratika kalender lalu berundingka hari bulan ti manah deka minta peremisi sereta minta peremit ari polis awakka ulih pulai ke menua. Ba Jang nya pekara berat. Nya bekaul enggau pengidup; besangkut paut enggau pemujur ruang bilik. Ati Jang majak irau.

Lebuh datai ke balai, deka betemu enggau polis, Jang baka ke nganjung paung empa jani.  Baka buyah ke nabakka diri ke api, baka manuk ngerejah taji. Betemu enggau polis nganjungka diri dikeleseka.

“Ni bukti bilik nuan bah? Tu ukai musim pengujan. Kebuah nya enda masuk akal,” ku Tuan Polis.

“Anang guai dulu Tuan. Anang munyi nya. Hal ujan tu enda semesti iya bemusin. Ditu ujan di endur bukai tau nadai. Ba endur bukai ujan ditu tau rangkai. Tambah mega nya utai ti nyelai nyadi. Nya kebuah deka meresa kin,” ku Jang nguji mujuk Tuan Polis ti dijangka Jang endang nadai deka mendingka jaku Jang.  Polis nya enda meretika utai ti nyelai nyadi.

“Ni gambar ke bukti?”

“Menyadi aku ke ngibun rumah nadai nemu ngambar; tambah mega iya nadai kamera,”

“Lapa enda ngasuh orang bukai ngambar,”

Jang enda nyaut.

“Minta tulung Tuan ngena budibicara Tuan,”

“Ni ulih nulung sebarang. Tu maya nadai ulih mindah. Penyakit Covid benung berampit. Kebuah nya bodoh,” ku Tuan Polis. Tak nadai basa sekali-kali

TUAN POLIS BEJALAIKA ADAT

Jang ngetupka ngeli iya. Ku ati iya tuan polis nya sumbung. Baka robot. Nadai feeling. Gaji iya setaun enda chukup kena ngaga rumah aku nya,” ku runtun ati ringat sereta malu Jang ke ngasaika Tuan Polis nya nadai diplomasi sekali lalu ngeleseka iya baka ke enggau nembiak mit. Nyangka Tuan Polis nya ngira Jang deka nipu. Dalam ati Jang sekumbang iya nyadi tuai orang maya iya agi gawa perintah suba, iya enda kala nipu. Jam ati ke pedis, nyau macham-macham utai tama ngagai runding. Pengawa polis nya nulung orang enggau jalai ke patut. Tuan nya ngira kuasa ke ba iya nya kuasa aki iya. Isa ga iya enda ulih meri permit tang terangka enggau siru pama agi ga ati. Udah ga ati tusah ditambahka agi enggau jaku kasar tuan polis.

Pulai ke rumah ati Jang chukup tusah. Iya duduk nukung. Udah ati iya chelap, bisi nesal ga ati iya ke jaku diri tang kati ku enggau ku iya. Tuan polis bejalaika adat lalu ni ulih sebarang meri peremit. Jang enda nesalka diri ke enda bulih permit amat ga enda dikeleseka.

Jam nya mih maya Jang nerima berita siti ga madahka ipar lelaki iya ti bebini nguai ke orang di Bagi Ketujuh benung raya sakit lalu dipelabaka enda nyadi kitai. Tiga hari udah nya datai berita ipar iya nya udah nadai. Ati Jang enggau bini iya luluh. Minta permit ke Saratok dih enda bulih, anangka tu ngagai Song. Iya enggau sabak-sabak berundingka jalai kin. Bulih pan permit sapa ke dribe motor? Sida anak niang ulih kin tang enda ga ulih mai ngelui ari tiga iku orang. Ke pengujung, Jang seduai bini iya tak mati kutu; enda mih seduai iya melaki bini ulih kin. Seduai iya enggau bala anak iya tak diau enggau sabak enggau insak. Sida semina ninga berita ari telipon enggau video call dikena nemu utai ke nyadi di Song. Kasih amat ipar. Taja pia, Jang bisi lantang mimit ga ati laban ipar bukai iya ulih kin lalu bejakuka pasal adat pemati ti dibai ipar iya ke ninggal nya.  Iya diperadatka laban nya enda dikereja sida di menua nyin tang sida din besetuju nitihka adat ari penatai asal iya, iya nya ari Saratok.

Kira-kira seminggu udah niang ipar Jang udah di tanah, datai berita ti balat ngenyit sereta ngesalka ati mega. Siku anak buah Jang, iya nya siku anak indu menyadi lelaki ke biak ari bini Jang ke bekereja di sebuah kompeni luar di Kuching udah ditaban ngagai Sepital Besai di Kuching laban pedis perut kenu. Bala ke diau di Kuching semua begau berundingka diri ke udah ditinggalka niang Apai Sanu di Song, diatu sebengkah ga penusah nyadi ti ngasuh perut engkual. Anak buah nya dipasukka ba ward laban penyakit iya nasit jampat ditemu. Udah diperesa lutur, ditemu anak buah nya bisi utai tumbuh ba sarang anak. Ati bala tusah berundingka penyakit baka nya ti nyadi ba iya ti agi rumpas. Utai tumbuh nya mesti di buai ku lutur, nya alai iya nganti hari agi alai deka beputung. Ati bala balat tusah. Sepital kemaya tu ukai tau alai ngabas orang ke sakit. Dua hari udah nya,  anak buah nya lalu beputung. Penyakit nya mujur dibuai. Puji Tuhan iya diasuh pansut ari sepital ngenatka diri di rumah.

BETAMPUNG…

See author's posts


Laluan Berliku Cabaran PM Baharu

KERAJAAN pimpinan Perdana Menteri, Datuk Seri Ismail Yaakob perlu melaksanakan dasar yang mampu memenuhi tuntutan rakyat dan pembangkang dengan strategi yang lebih inklusif.

Pentadbiran beliau perlu melangkaui tuntutan mereka dengan memberi impak besar, meskipun mungkin berada dalam tempoh pentadbiran paling singkat dalam sejarah negara. Sehubungan itu, perkara pertama yang perlu dilakukan adalah pelantikan kabinet yang lebih kecil, iaitu ahli-ahli kabinet yang dilantik bukan kerana terhutang budi setelah menerima sokongan.

Sebenarnya cita rasa, wajah dan hala tuju Ismail Sabri hanya dapat ditafsirkan apabila kita melihat bagaimana rupa bentuk kabinet beliau. Kritikan netizen yang mewakili suara rakyat yang mahukan Kabinet dikecilkan bagi mengelakkan pembaziran. Tambahan pula, dengan situasi ekonomi sukar yang dihadapi rakyat ketika ini.

Maka, terdapat kewajaran dan agak munasabah kabinet baharu ini dikecilkan dengan melantik ahli-ahli yang lebih efisien, lebih berprestasi tinggi, bukan liabiliti dan bukan akan timbulnya kritikan kononnya akan terbentuk nanti imej kabinet  terhutang budi kerana sokongan membolehkannya menjadi Perdana Menteri. Sekiranya mengikut pertimbangan ini, terlalu banyak jawatan untuk ditawarkan dan hal ini tidak baik dari segi ketelusan tadbir urus.

Sudah tiba masa wujudnya kabinet yang lebih padat, strategik dan membayangkan realiti situasi negara semasa.  Ismail perlu berkhidmat untuk negara dan melangkaui kepentingan individu serta parti. Sikap ungkit-mengungkit, malah merayu-rayu, seolah-olah jawatan kabinet sebagai hadiah atau ganjaran hasil daripada sokongan politik kalangan pemimpin parti dan komponen parti untuk dilantik sebagai Timbalan Perdana Menteri adalah amalan tidak sihat, seolah-olah tidak percayakan kompetensi yang ada pada diri mereka sendiri.

Strategi

Kerajaan pimpinan baharu ini juga perlu melaksanakan strategi yang lebih efisien menangani pandemik Covid-19 agar kes mampu turun sehingga 3,000 menjelang hujung tahun ini, sesuai dengan harapan dan kebimbangan rakyat  terhadap ancaman kesihatan. Pemberian suntikan vaksin penuh dijangka selesai sehingga akhir Oktober tahun ini, maka proses ini perlu dilakukan lebih efisien agar sasaran dapat dicapai lebih awal.

Pada masa yang sama, kerajaan baharu perlu melihat lebih menyeluruh isu pandemik covid-19 ini. Dengan kata lain, perlu ada keseimbangan pergantungan  antara kepercayaan aliran vaksin penuh, pendekatan kuncitara dan tidak mengabaikan aspek menangani pandemik ini bukan sahaja berdasarkan data sains kesihatan semata-mata. Data daripada kajian ilmu masyarakat juga penting untuk memahami permasalahan yang berlaku di negara ini kerana pandemik adalah salah satu situasi mencabar negara. Tindakan ke atas pelanggaran SOP juga perlu lebih adil agar tidak timbul persepsi kluster kayangan yang mudah terlepas dan lambat diambil tindakan, sedangkan rakyat biasa cepat dikenakan hukuman. Banyak lagi cabaran negara dihadapi kini yang perlu diberikan perhatian sewajarnya.

Menyelamatkan Ekonomi Rakyat

Pimpinan baharu juga perlu jelas menggariskan dasar-dasar pemulihan ekonomi, menarik pelabur asing, menurunkan kadar pengangguran, meningkatkan pertumbuhan ekonomi, menangani isu kos sara hidup yang tinggi dan menangani isu sosial, iaitu memastikan kejadian bunuh diri tidak terus meningkat.

Lebih-lebih lagi dalam konteks masalah ekonomi yang dihadapi rakyat akibat pandemik. Hal ini akibat banyak sektor ekonomi terjejas, terpaksa dikecilkan menyebabkan ramai hilang pekerjaan, pendapatan semakin kurang dan perkara ini perlu diberikan perhatian yang khas. Maka, tuntutan 10 perkara yang dikemukakan oleh UMNO ketika pentadbiran terdahulu, relevan untuk dilaksanakan lebih-lebih lagi Perdana Menteri dari parti UMNO sendiri, maka lebih mudah untuk dilaksanakan. Namun, kerajaan juga perlu sedia mempertimbangkan pelaksanaan yang melangkaui tuntutan tersebut.

Sudah pasti antara petunjuk penting untuk melihat komitmen Perdana Menteri baharu adalah memastikan Belanjawan 2022 yang bakal dibentangkan awal November jauh lebih baik daripada yang pernah dikemukakan oleh kerajaan Perikatan Nasional (PN) dan Pakatan Harapan (PH). Segala kekurangan dan kelebihan kerajaan terdahulu perlulah diambil kira untuk memberikan tawaran yang lebih kepada rakyat dan pelbagai sektor dalam belanjawan tersebut.

Pembaharuan Institusi

Ismail Sabri akan menjadi lebih popular sekiranya membawa pembaharuan institusi.  Pembaharuan sudah lama diperjuangkan oleh PH dan pernah dibentangkan di Dewan Rakyat. Namun, ketika pentadbiran Muhyiddin Yassin, isu pengehadan jawatan Perdana Menteri untuk dua penggal ditarik balik, manakala undi 18 dikatakan sukar dilaksanakan.  Namun, ketika akhir kejatuhan Muhyiddin, beliau menawarkan pembaharuan ini untuk menarik sokongan PH, akan tetapi ditolak kerana dilihat tidak ikhlas.

Kini merupakan masa terbaik untuk Ismail Sabri melaksanakan dasar atas kepentingan rakyat dan bukan sekadar untuk menjaga hati pembangkang sahaja.  Maka, banyak pembaharuan institusi boleh dilaksanakan dalam tempoh 21 bulan ini, termasuklah meletakkan Jabatan Pendaftaran Pertubuhan Malaysia (RoS) di bawah kuasa Parlimen untuk mengelak dimanipulasi atau digunakan untuk menekan kepimpinan parti di bawah kepimpinan Zahid Hamidi yang tidak sehaluan, sepertimana berlaku terhadap parti UMNO ketika pemerintahan Muhiyiddin Yassin.  Apabila Muhiyiddin hilang kuasa, barulah RoS menyatakan ditekan untuk membuat keputusan yang tidak adil tersebut.

Selain itu, institusi seperti Suruhanjaya Pencegahan Rasuah Malaysia (SPRM) dan Suruhanjaya Pilihan Raya (SPR)  perlu juga diletakkan di bawah Parlimen agar tidak berlakunya campur tangan politik yang akan menyebabkan integriti kerajaan memerintah terjejas.

Begitu juga pemberian peruntukan tahunan yang sama rata kepada wakil rakyat  tanpa mengira parti akan mendapat sokongan semua, lebih-lebih lagi rakyat tanpa mengira ideologi parti, etnik dan agama yang sedang menghadapi masalah ekonomi yang mencabar ini.  Pembaharuan institusi ini akan menyebabkan beliau dikenang dalam sejarah sebagai benar-benar menjiwai konsep ‘keluarga Malaysia’ tanpa diskriminasi peruntukan.

Beliau juga perlu mempercepat urusan Undi 18 bagi memastikan amalan dan kesuburan demokrasi serta suara anak muda dapat didengar. Jumlah pengundi muda besar dan dijangka terdapat tujuh juta undi anak muda ingin terlibat memberikan suara mereka dalam bentuk undi dan sebagai rakyat Malaysia mereka mahu hak tersebut dilunaskan segera.  Undang-undang anti lompat juga perlu disegerakan bagi menstabilkan politik negara secara lebih berkesan dan mengelak sikap oportunis ahli politik yang lebih mengutamakan kedudukan diri daripada parti dan mandat rakyat yang memilih.

Sudah pasti sekiranya kesemua ini dilaksanakan oleh Perdana Menteri baharu, pastinya beliau akan disanjung sebagai Perdana Menteri yang memberikan kesan besar kepada negara dan akan dikenang sebagai bapa pembaharuan negara.

SARANAN KEPADA KERAJAAN

Profesor Madya Dr Awang Azman Awang Pawi ialah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga ialah felo penyelidik Pusat Kajian Demokrasi dan Pilihan Raya Universiti Malaya (UMCEDEL).

See author's posts


Bergerak antara daerah tidak dibenarkan

KUCHING: Rakyat Sarawak kini tidak dibenarkan untuk bergerak antara daerah
dan pengecualian hanya akan diberikan kepada mereka yang berkhidmat dalam
perkhidmatan penting sahaja.

Menteri Kerajaan Tempatan dan Perumahan Dato Sri Dr Sim Kui Hian berkata,
manakala bagi mereka yang benar-benar perlu pergi ke daerah atau bahagian lain,
mereka perlu mendapatkan permit khas daripada Pejabat Daerah atau Pejabat
Residen.

Dalam catatan di laman Facebooknya semalam, Dr Sim berkata ini adalah
sebahagian daripada strategi Kerajaan Sarawak untuk membendung penularan wabak
Covid-19 semasa tempoh Perintah Kawalan Pergerakan (PKP) dilaksanakan.

“Untuk maklumat lanjut dan butiran terperinci, orang ramai boleh melawati
laman sesawang kerajaan negeri di https://www.sarawak.gov.my/web/home/list_agency/243/.

“Terus kekal berada di rumah kerana ia amat penting untuk kita memutuskan
rantaian wabak Covid-19,” tegasnya.

Berdasarkan laporan Isnin, Timbalan Ketua Menteri yang juga Pengerusi
Jawatankuasa Pengurusan Bencana Negeri (JPBN) Datuk Amar Douglas Uggah Embas
berkata, semua orang yang terlibat dalam perkhidmatan penting tidak mempunyai
sekatan untuk ke daerah lain kerana polis memahami keperluan itu.

“Bagi mereka yang tidak berada di dalam perkhidmatan penting tetapi
perlu melakukan perjalanan di antara daerah, mereka mesti mendapatkan permit.
Kepada mereka yang tidak bekerja dalam perkhidmatan penting jangan melakukan
perjalanan di antara daerah tanpa alasan munasabah.

“Jika kita tidak melakukan sebarang perjalanan,
peluang penyebaran virus dapat diputuskan dan kita menyedari kesulitan yang
dihadapi rakyat, namun ia memerlukan pengorbanan demi kebaikan bersama dan
berharap ini akan berakhir secepat mungkin,” tegasnya.

See author's posts


Penduduk kampung tarik nafas lega

KUCHING: Projek menaiktaraf dan membina baharu jalan kampung dalam kawasan Dewan Undangan Negeri (DUN) Pantai Damai akan dilaksanakan secara berterusan kata Datuk Dr. Abdul Rahman Junaidi.

Menurut Menteri Muda (Hal Ehwal Islam & Dewan Bandaraya Kuching Utara) berkata, kesemua projek yang dibina adalah menggunakan peruntukan dana daripada Kerajaan Negeri menerusi Projek Rakyat.

Katanya, melalui Projek Rakyat tersebut banyak jalan raya kampung di kawasan tersebut telah dinaiktaraf dan diperbaiki untuk memudahkan masyarakat di kawasan itu.

“Banyak jalan kampung di kawasan kita mengalami kerosakan dan perlu diberi perhatian untuk dibaiki dan dinaiktaraf segera.

“Ini adalah kerana jalan lama yang terdapat di kampung ini telah berada dalam keadaan yang menyukarkan penduduk dan jalan raya tersebut telah dibina 10 tahun dahulu dari segi ketahanan, ianya tidak tahan lama dan perlu dibaiki dari semasa ke semasa.

‘Melalui dana ini, (Projek Rakyat) kita dapat membaiki jalan yang rosak yang mana ia merupakan keperluan rakyat di kawasan ini.’ katanya.

Beliau berkata demikian ketika ditemui media selepas mengadakan lawatan kerja bersama Dewan Bandaraya Kuching Utara (DBKU) di Lorong 13 Kampung Bintawa Ulu, semalam.

Datuk Dr. Abdul Rahman Junaidi turut berkata, Kerajaan Sarawak di bawah kepimpinan Ketua Menteri Datuk Patinggi Abang Johari Tun Openg sentiasa berusaha untuk membangunkan projek yang memberi manfaat dan kesejahteraan kepada rakyat.

‘Ini adalah usaha yang baik yang telah dibuat oleh Kerajaan Negeri untuk memberi manfaat dan kesejahteraan kepada rakyat di Sarawak sekali gus membolehkan rakyat di kawasan tersebut menikmati kemudahan prasarana yang lebih baik pada masa hadapan.

“Memang sejak daripada dahulu, kita memang memberi perhatian kepada kemudahan asas yang dibangunkan kepada kemudahan asas yang dibangunkan Kerajaan Negeri menerusi pelbagai projek pembangunan yang dilaksanakan oleh agensi seperti Jabatan Kerja Raya (JKR), DBKU dan sebagainya,” katanya.

Sehubungan itu, bagi Ketua Kaum Kampung Bintawa Ulu Ashmat Lamat, 76, berkata, projek menaiktaraf dan membina jalan baharu di Kampung Bintawa Ulu telah memberi harapan baru kepada penduduk di kawasan tersebut.

Katanya, sebelum ini jalan kampung dalam keadaan rosak teruk dan berlubang disebabkan tidak pernah dibaiki dan dinaiktaraf.

“Sekarang, kami dapat menarik nafas lega kerana jalan kampung semakin bertambah baik selepas dibaiki dan keadaan jalan sekarang tidak seperti dahulu.

“Saya juga berharap agar penduduk kampung di sini untuk terus menyokong kepimpinan Datuk Dr. Abdul Rahman Junaidi supaya lebih banyak lagi projek baru diperkenalkan di kampung ini.” katanya.

Sementara itu, Amin sulaiman, 59, penjawat swasta berkata, pihaknya berharap agar sistem perparitan di kampung diselesaikan segera.

“Terima kasih kepada Datuk Dr. Abdul Rahman Junaidi kerana peka dengan keperluan penduduk kampung, selepas ini kami berharap agar masalah sistem perparitan dapat diselesaikan segera kerana sistem perparitan yang ada di kampung ini tidak teratur.”ujarnya.

Oleh Jeakqleyn Yacho

See author's posts


Jalai raya ngelawa Ulu Btg Oya tembu Okt 2020

DALAT: Pengingin ati sida ke diau ba Kampung Klid deka meda bisi jalai raya nyadi nyata sereta meri pengaga enggau penampak baru ngagai sida iya.

Kebuah baka nya laban pengawa nemujurka projek Jalan Kampung Medong/Lebrasau enggau Kampung Klid Dalat  dipelabaka tembu ba taun 2022.

Ketegal bisi pemansang ke baka nya sida ke diau ba genturung pendiau ba ulu Batang (Btg) Oya ulih ngasaika pengidup sida iya lebih manah agi ketegal udah bisi jalai raya ke baka nya.

Jalan raya 11.5 kilometer pemanjai ke nelan belanja RM44.4 juta berengkah digaga kena 6 April taun tu sereta dipelabaka tembu kena 5 Oktober 2022.

Menteri Pengelantang Pendiau, Pengelantang Komuniti, Indu, Ruang Bilik enggau Pemansang Nembiak Mit, Dato Sri  Fatimah Abdullah sigi endang ngarapka jalai raya nya meseti tembu nitihka timpuh baka ke udah ditetapka.

“Aku ngarapka iya ulih tembu nitihka perambu iya nya maya bulan Oktober 2022. Projek tu lama amat udah dianti sida ke diau ba Kampung Klid. Terima kasih ngagai Kepala  Menteri Datuk Patinggi  Abang Johari Tun Openg ke udah ngemendarka projek tu,” ku iya.

Iya mega madahka, kelimpah ari meri terima kasih ngagai Abang Jo ketegal udah ngemendarka projek bukai baka bekal ai (SAWAS), Waterfront Dalat Fasa 1 & 2, Centexs, Galeri Warisan Melanau Oya, Opis Pelilih Mit Oya, Parking Lot ba Market Hari Enam enggau iya ke bukai.

Ku Fatimah, ketegal udah bisi jalai nya bekal letrik mega deka bisi sebaka enggau endur bukai ba Pelilih Dalat laban ba maya ke diatu sida iya ngena injin api.

Iya mansuka jaku munyi nya maya Pengerami Nyuaka Chek Pampas ngagai sida ke ngempu tanah endur ngaga jalai raya ba Balai Raya Kampung Medong Hulu kemari.

Kontraktor ke ngemujurka projek nyengkaum ngaga tiga bengkah jematan (Sungai Lebrasau/Sg Peluan/Sg Klid) enggau 30 parit  nya  Avos (Malaysia) Sdn Bhd Kuching.

Maya pengerami nya iya nyuaka chek pampas penyampau RM169,603.75  ngagai 23 iku sida ke ngempu tanah endur ngaga jalai raya nya.

Pampas nya nyengkaum  25 lot endur ngaga jalai raya dua kilometer keterubah sereta sida bukai deka nerima pampas nya ba bulan November.

Maya pengerami nya Fatimah ti mega Kaban Kunsil Negeri (ADUN) Dalat nyuaka bantu Endowment Fund Sarawak(EFS) enggau Geran Tambah Spesial ngagai siti sekula primari enggau tadika.

Sama bisi enggau maya pengerami nya Sapit Residen Bagi Menua Mukah  Abdul Halim Abdullah,Penguasa Opis Tanah enggau Survei Bagi Menua Mukah Sr. Monaliza Ismail, Pemesai Pelilih Dalat Kueh Lei Poh, Penulung Injiner Sivil Opis Kereja Raya Sarawak, Opis Wilayah Tengah Yazid Mustaba, Pemesai Spesial Kaban  Parlimen Mukah Dato Hanifah Hajar Taib, Abang Hashim Zainudin,  Penghulu Yasa  Tanbik,  KK Mahrup Libeng (Kpg Medong Seberang),  KK Kim Bol (Kpg Medong Hulu), KK Mahadi Basri (Kpg Medong Hilir) enggau Kunsilor Rokiah Yassin.

Oleh Hnery B Siyu

See author's posts


KPWKM cadang ibu divaksin selepas bersalin

PETALING JAYA: Kementerian Pembangunan Wanita, Keluarga dan Masyarakat (KPWKM) mencadangkan supaya para ibu yang bersalin di hospital diberikan suntikan vaksin Covid-19 sebelum pulang ke rumah.

Menterinya, Datuk Seri Rina Mohd Harun berkata, langkah itu bagi memudahkan mereka mendapatkan vaksin, namun perlu berdasarkan nasihat daripada pakar.

“Saya nak cadangkan agar ibu-ibu selepas bersalin dapat diberikan vaksin di hospital sekiranya bersesuaian…maknanya, tidak perlu balik ke rumah dan kena datang semula ke PPV (pusat pemberian vaksin) untuk dapatkan vaksin.

“Namun, semuanya bergantung kepada pakar sekiranya dirasakan sesuai berbuat demikian,” katanya, selepas meninjau proses vaksinasi ibu mengandung di PPV Pusat Konvensyen Sunway Pyramid di sini semalam.

Seramai 2,600 wanita hamil dijangka menerima suntikan vaksin di PPV itu semalam.

Terdahulu, beliau serta Menteri Penyelaras Program Imunisasi Covid-19 Kebangsaan Khairy Jamaluddin mengiringi Perdana Menteri Tan Sri Muhyiddin Yassin yang mengadakan lawatan ke PPV berkenaan.

Menurut Rina, hampir 110,000 wanita hamil telah mendaftar untuk mendapatkan vaksinasi melalui MySejahtera dan setakat ini, seramai 11,000 individu telah mendapat janji temu.

Dalam pada itu, beliau turut mencadangkan agar pengasuh kanak-kanak diberikan vaksinasi menerusi 49 Klinik Nur Sejahtera, sekali gus menjadikan klinik berkenaan sebagai PPV khusus kepada kumpulan itu. — Bernama

See author's posts